               3.8.2010

               MT

               Il-Ġurnal Uffiċjali tal-Unjoni Ewropea

               C 210/1

         Adozzjoni ta' Deċiżjoni tal-Kunsill li tistabbilixxi l-organizzazzjoni u l-funzjonament tas-Servizz Ewropew għall-Azzjoni Esterna
   2010/C 210/01

      Abbozz ta' Dikjarazzjoni tar-Rappreżentant Għoli
       (1)
      dwar ir-responsabbiltà politika

   Fir-relazzjoni tagħha mal-Parlament Ewropew, ir-Rappreżentant Għoli (RGħ) ser tibni fuq il-konsultazzjoni, l-informazzjoni u l-impenji ta' rappurtar meħuda matul l-aħħar leġiżlatura mill-Kummissarju preċedenti għar-relazzjonijiet esterni, mir-Rappreżentant Għoli preċedenti għall-Politika Estera u ta' Sigurtà Komuni (PESK), kif ukoll mill-Presidenza tal-Kunsill b'rotazzjoni. Fejn meħtieġ, dawn l-impenji ser jiġu aġġustati fid-dawl tar-rwol tal-Parlament ta' kontroll politiku u d-definizzjoni mill-ġdid tar-rwol tar-Rappreżentant Għoli kif stabbilit mit-Trattati u f'konformità mal-Artikolu 36 TUE.
   F’dan ir-rigward:

               1.

               Rigward il-PESK, ir-RGħ ser titlob il-fehmiet tal-Parlament Ewropew dwar l-aspetti prinċipali u l-għażliet bażiċi ta' din il-politika f'konformità mal-Artikolu 36 TUE. Kwalunkwe skambju ta' fehmiet qabel l-adozzjoni ta' mandati u strateġija fil-qasam tal-PESK ser isiru fil-format adatt, skont is-sensittività u l-kunfidenzjalità tas-suġġetti diskussi. F'dan il-kuntest, ser tissaħħaħ ukoll il-prattika tal-Laqgħat ta' Konsultazzjoni Konġunta mal-Uffiċċji tal-AFET (Kumitat għall-Affarijiet Barranin) u tal-COBU (Kumitat dwar il-Baġits). L-informazzjoni mogħtija f'dawn il-laqgħat ser tirrigwarda b'mod partikolari l-missjonijiet tal-PESK iffinanzjati mill-baġit tal-UE, kemm dawk li qed jiġu implimentati kif ukoll dawk li qed jitħejjew. Jekk meħtieġ, jistgħu jiġu organizzati aktar Laqgħat ta' Konsultazzjoni Konġunta, flimkien mal-laqgħat regolari. Il-preżenza tas-SEAE (fil-laqgħat kollha) ser tinkludi, flimkien mal-President permanenti tal-Kumitat Politiku u ta' Sigurtà, uffiċjali għolja responsabbli għall-politika.

               2.

               Ir-riżultati tan-negozjati li għaddejjin dwar il-Ftehim Qafas bejn il-Parlament Ewropew u l-Kummissjoni dwar negozjati ta' ftehim internazzjonali ser jiġu applikati mutatis mutandis mir-RGħ għal ftehimiet li jaqgħu fil-qasam tagħha ta' responsabbiltà, fejn il-kunsens tal-Parlament hu meħtieġ. Il-Parlament Ewropew ser ikun, f'konformità mal-Artikolu 218 (10) TFUE, infurmat immedjatament u bis-sħiħ fl-istadji kollha tal-proċedura, inkluż għal ftehimiet konklużi fil-qasam tal-PESK.

               3.

               Ir-RGħ ser tkompli bil-prattika kemm ta' djalogu fil-fond dwar il-fażijiet strateġiċi ta' ppjanar tal-istrumenti finanzjarji (bl-eċċezzjoni tal-Fond Ewropew għall-Iżvilupp), kif ukoll li tkompli tikkomunika d-dokumenti kollha. L-istess ser japplika għad-dokumenti konsultattivi kollha ppreżentati lill-Istati Membri matul il-fażi preparatorja. Din il-prattika hi mingħajr preġudizzju għall-eżitu tan-negozjati dwar l-ambitu u l-applikazzjoni tal-Artikolu 290 tat-TFUE dwar atti delegati.

               4.

               Is-sistema preżenti li tiġi pprovduta informazzjoni kunfidenzjali dwar missjonijiet u operazzjonijiet tal-PSDK (permezz tal-Kumitat Speċjali IIA 2002 ESDP EP) ser tinżamm. Ir-RGħ tista' tipprovdi wkoll aċċess għal dokumenti oħra fil-qasam tal-PESK lil MPE oħra li jeħtieġu l-informazzjoni, li, fir-rigward ta' dokumenti klassifikati, jiġu debitament awtorizzati f'konformità mar-regoli applikabbli, fejn tali aċċess hu meħtieġ għall-eżerċizzju tal-funzjoni istituzzjonali tagħhom fuq talba tal-President tal-AFET, u, jekk meħtieġ, il-President tal-PE. Ir-RGħ ser, f'dan il-kuntest, teżamina mill-ġdid u fejn meħtieġ tipproponi li jiġu aġġustati d-dispożizzjonijiet eżistenti dwar l-aċċess għall-Membri tal-Parlament Ewropew għal dokumenti u informazzjoni klassifikati fil-qasam tal-politika ta' sigurtà u ta' difiża (2002 IIA ESDP). Sakemm isir dan l-aġġustament, ir-RGħ ser tiddeċiedi dwar miżuri transitorji li hi tqis neċessarji biex MPE debitament indikati u notifikati li jeżerċitaw funzjoni istituzzjonali jingħataw aċċess aktar faċli għall-informazzjoni ta' hawn fuq.

               5.

               Ir-RGħ ser twieġeb pożittivament għal talbiet mill-Parlament Ewropew biex Kapijiet ta' Delegazzjonijiet maħtura reċentement f'pajjiżi u organizzazzjonijiet li l-Parlament jikkunsidra bħala strateġikament importanti jidhru quddiem l-AFET għal skambju ta' fehmiet (li huma differenti minn seduti) qabel ma jibdew il-mandat tagħhom. L-istess ser japplika għar-RSUE (Rappreżentanti Speċjali tal-Unjoni Ewropea). Dawn l-iskambji ta' fehmiet ser isiru f'format maqbul mar-RGħ, skont is-sensittività u l-kunfidenzjalità tas-suġġetti diskussi.

               6.

               F’każijiet fejn ir-RGħ ma tistax tipparteċipa f'dibattitu fil-plenarja tal-Parlament Ewropew, hi tiddeċiedi dwar is-sostituzzjoni tagħha minn Membru ta' istituzzjoni tal-UE, jiġifieri jew Kummissarju għal kwistjonijiet li jaqgħu esklussivament jew prevalentament fil-kompetenza tal-Kummissjoni, jew Membru tal-Kunsill Affarijiet Barranin għal kwistjonijiet li jaqgħu esklussivament jew prinċipalment fil-qasam tal-PESK. Fil-każ tal-aħħar, is-sostituzzjoni ser issir jew minn ħdan il-Presidenza b'rotazzjoni jew minn ħdan it-trio tal-Presidenzi, f'konformità mal-Artikolu 26 tar-Regoli ta' Proċedura tal-Kunsill. Il-Parlament Ewropew għandu jiġi infurmat bid-deċiżjoni tar-Rappreżentant Għoli dwar is-sostituzzjoni.

               7.

               Ir-RGħ ser tiffaċilita l-preżenza tal-Kapijiet tad-Delegazzjonijiet, ir-RSUE, il-Kapijiet ta' missjonijiet tal-PSDK u uffiċjali għolja tal-SEAE f'kumitati u sottokumitati parlamentari rilevanti sabiex iseħħu laqgħat ta' informazzjoni regolari.

               8.

               Fir-rigward ta' operazzjonijiet militari tal-PSDK, iffinanzjati mill-Istati Membri, l-informazzjoni ser tkompli tiġi pprovduta permezz tal-Kumitat Speċjali IIA 2002 ESDP EP soġġett għal kwalunkwe reviżjoni tal-IIA, f'konformità mal-punt 4 ta' hawn fuq.

               9.

               Il-Parlament Ewropew ser jiġi kkonsultat dwar l-identifikazzjoni u l-ippjanar ta' Missjonijiet ta' Osservazzjoni Elettorali u s-segwitu tagħhom – f'konformità mad-drittijiet tal-Parlament ta' skrutinju baġitarju tal-istrument rilevanti ta' finanzjament, jiġifieri l-EIDHR. Il-ħatra ta' Osservaturi Għolja tal-UE ser issir f'konsultazzjoni mal-Grupp ta' Koordinazzjoni Elettorali, fi żmien debitu qabel il-bidu tal-Missjoni ta' Osservazzjoni Elettorali.

               10.

               Ir-RGħ ser ikollha rwol attiv fid-deliberazzjonijiet li jmiss dwar l-aġġornament ta' arranġamenti eżistenti rigward il-finanzjament tal-PESK li jinsabu fi IIA 2006 dwar id-dixxiplina baġitarja u l-amministrazzjoni finanzjarja soda, abbażi tal-impenn fir-rigward tal-kwistjonijiet li jinsabu fil-punt 1. Il-proċedura baġitarja l-ġdida introdotta mit-Trattat ta' Liżbona ser tapplika bis-sħiħ għall-baġit tal-PESK. Ir-Rappreżentant Għoli ser ukoll taħdem għal aktar trasparenza dwar il-baġit tal-PESK, inkluż, inter alia, il-possibbiltà li jiġu identifikati missjonijiet ewlenin tal-PSDK fil-baġit (bħall-missjonijiet preżenti fl-Afganistan, il-Kosovo u l-Ġeorġja), filwaqt li jiġu ppreservati l-flessibbiltà fil-baġit kif ukoll il-ħtieġa li tiġi żgurata kontinwità ta' azzjoni għall-missjonijiet diġà fis-seħħ.

      (1)  It-terminu Rappreżentant Għoli f'din id-dikjarazzjoni jkopri l-funzjonijiet kollha tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà, li hija wkoll Viċi-President tal-Kummissjoni Ewropea, u l-President tal-Kunsill Affarijiet Barranin mingħajr preġudizzju għar-responsabbiltajiet speċifiċi skont il-funzjonijiet speċifiċi li hi teżerċita.


title: 2010/431/CFSP: Deċiżjoni tal-Kumitat Politiku u ta’ Sigurtà EULEX/1/2010 tas- 27 ta’ Lulju 2010 dwar il-ħatra tal-Kap tal-Missjoni tal-Unjoni Ewropea għall-Istat tad-Dritt fil-Kosovo, EULEX KOSOVO

text:
               4.8.2010

               MT

               Il-Ġurnal Uffiċjali tal-Unjoni Ewropea

               L 202/10

         DEĊIŻJONI TAL-KUMITAT POLITIKU U TA’ SIGURTÀ EULEX/1/2010
   tas-27 ta’ Lulju 2010
   dwar il-ħatra tal-Kap tal-Missjoni tal-Unjoni Ewropea għall-Istat tad-Dritt fil-Kosovo, EULEX KOSOVO
   (2010/431/PESK)
   IL-KUMITAT POLITIKU U TA’ SIGURTÀ,
   Wara li kkunsidra t-Trattat dwar l-Unjoni Ewropea u b’mod partikolari t-tielet paragrafu tal-Artikolu 38 tiegħu,
   Wara li kkunsidra l-Azzjoni Konġunta tal-Kunsill 2008/124/PESK tal-4 ta’ Frar 2008 dwar il-Missjoni tal-Unjoni Ewropea għall-Istat tad-Dritt fil-Kosovo, EULEX KOSOVO (1), u b’mod partikolari l-Artikolu 12(2) tagħha,
   Billi:

               (1)

               Fl-4 ta’ Frar 2008 l-Kunsill adotta l-Azzjoni Konġunta 2008/124/PESK li stabbilixxiet il-Missjoni tal-Unjoni Ewropea għall-Istat tad-Dritt fil-Kosovo, EULEX KOSOVO (minn hawn ‘il quddiem “EULEX KOSOVO”).

               (2)

               Fit-8 ta’ Ġunju 2010 l-Kunsill adotta d-Deċiżjoni 2010/322/PESK (2) li testendi t-tul tal-EULEX KOSOVO sal-14 ta’ Ġunju 2012.

               (3)

               Taħt l-Artikolu 12(2) tal-Azzjoni Konġunta 2008/124/PESK, il-Kumitat Politiku u ta’ Sigurtà hu awtorizzat, b’konformità mal-Artikolu 38 tat-Trattat, biex jieħu d-deċiżjonijiet rilevanti għall-eżerċizzju tal-kontroll politiku u d-direzzjoni strateġika ta’ EULEX KOSOVO, inkluża d-deċiżjoni tal-ħatra ta’ Kap tal-Missjoni,

         ADOTTA DIN ID-DEĊIŻJONI:
   Artikolu 1
   Is-Sur Xavier BOUT DE MARNHAC huwa b’dan maħtur Kap tal-Missjoni tal-Unjoni Ewropea għall-Istat tad-Dritt fil-Kosovo, EULEX KOSOVO mill-15 ta’ Ottubru 2010.
   Artikolu 2
   Id-Deċiżjoni tal-Kumitat Politiku u ta’ Sigurtà EULEX/1/2008 tas-7 ta’ Frar 2008 dwar il-ħatra tal-Kap tal-Missjoni tal-Unjoni Ewropea għall-Istat tad-Dritt fil-Kosovo, EULEX Kosovo (3) hija b’dan imħassra.
   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.
   Hija għandha tapplika sal-14 ta’ Ottubru 2011.

      Magħmul fi Brussell, is-27 ta’ Lulju 2010.

            Għall-Kumitat Politiku u ta’ Sigurtà

            Il-President

         W. STEVENS

      (1)  ĠU L 42, 16.2.2008, p. 92.

      (2)  ĠU L 145, 11.6.2010, p. 13.

      (3)  ĠU L 42, 16.2.2008, p. 99.


title: 2012/19/UE: Deċiżjoni tal-Kunsill tas- 16 ta’ Diċembru 2011 dwar l-approvazzjoni, f’isem l-Unjoni Ewropea, tad-Dikjarazzjoni dwar l-għoti ta’ opportunitajiet tas-sajd fl-ilmijiet tal-UE lil bastimenti tas-sajd li jtajru l-bandiera tar-Repubblika Bolivarjana tal-Venezwela fiż-żona ekonomika esklussiva ’l barra mill-kosta tal-Gujana Franċiża

text:
               10.1.2012

               MT

               Il-Ġurnal Uffiċjali tal-Unjoni Ewropea

               L 6/8

         DEĊIŻJONI TAL-KUNSILL
   tas-16 ta’ Diċembru 2011
   dwar l-approvazzjoni, f’isem l-Unjoni Ewropea, tad-Dikjarazzjoni dwar l-għoti ta’ opportunitajiet tas-sajd fl-ilmijiet tal-UE lil bastimenti tas-sajd li jtajru l-bandiera tar-Repubblika Bolivarjana tal-Venezwela fiż-żona ekonomika esklussiva ’l barra mill-kosta tal-Gujana Franċiża
   (2012/19/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 43(3), flimkien mal-punt (b) tal-Artikolu 218(6) tiegħu,
   Wara li kkunsidra l-proposta mill-Kummissjoni Ewropea,
   Wara li kkonsulta lill-Parlament Ewropew,
   Billi:

               (1)

               Soġġett għall-konformità tagħhom mal-atti applikabbli tal-Unjoni legalment vinkolanti dwar il-konservazzjoni u l-ġestjoni tar-riżorsi tas-sajd, il-bastimenti tas-sajd li jtajru l-bandiera tar-Repubblika Bolivarjana tal-Venezwela (minn hawn ’il quddiem “il-Venezwela”) operaw fl-ilmijiet tal-UE fiż-żona ekonomika esklussiva ’l barra mill-kosta tal-Gujana għal ħafna għexieren ta’ snin.

               (2)

               L-industrija tal-ipproċessar ibbażata fil-Gujana Franċiża tiddependi mill-iżbark minn dawk il-bastimenti tas-sajd u għalhekk il-kontinwità ta’ dawk l-operazzjonijiet għandha tiġi żgurata.

               (3)

               Sabiex tiġi żgurata tali kontinwità hu meħtieġ li l-Unjoni tagħmel dikjarazzjoni indirizzata lill-Venezwela li tikkonferma r-rieda tagħha li toħroġ awtorizzazzjonijiet tas-sajd għal għadd limitat ta’ bastimenti tas-sajd li jtajru l-bandiera tal-Venezwela bil-kondizzjoni li jkunu konformi mal-atti applikabbli tal-Unjoni legalment vinkolanti,

         ADOTTA DIN ID-DEĊIŻJONI:
   Artikolu 1
   Id-Dikjarazzjoni indirizzata lir-Repubblika Bolivarjana tal-Venezwela dwar l-għoti ta’ opportunitajiet tas-sajd fl-ilmijiet tal-UE lil bastimenti tas-sajd li jtajru l-bandiera tar-Repubblika Bolivarjana tal-Venezwela fiż-żona ekonomika esklussiva ’l barra mill-kosta tal-Gujana Franċiża (minn hawn ’il quddiem “id-Dikjarazzjoni”) hija b’dan approvata f’isem l-Unjoni Ewropea.
   It-test tad-Dikjarazzjoni jinsab mehmuż ma’ din id-Deċiżjoni.
   Artikolu 2
   Il-President tal-Kunsill huwa b’dan awtorizzat li jinnomina l-persuna(i) bis-setgħa li tinnotifika/jinnotifikaw din id-Dikjarazzjoni lir-Repubblika Bolivarjana tal-Venezwela.
   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, is-16 ta’ Diċembru 2011.

            Għall-Kunsill

            Il-President

         M. SAWICKI

      Dikjarazzjoni indirizzata lir-Repubblika Bolivarjana tal-Venezwela dwar l-għoti ta’ opportunitajiet tas-sajd fl-ilmijiet tal-UE lil bastimenti tas-sajd li jtajru l-bandiera tar-Repubblika Bolivarjana tal-Venezwela fiż-żona ekonomika esklussiva ’l barra mill-kosta tal-Gujana Franċiża

                  1.

                  L-Unjoni Ewropea għandha toħroġ awtorizzazzjonijiet tas-sajd lil għadd limitat ta’ bastimenti tas-sajd li jtajru l-bandiera tar-Repubblika Bolivarjana tal-Venezwela biex jistadu fil-parti taż-żona ekonomika esklussiva ’l barra mill-kosta tal-Gujana Franċiża li tinsab aktar minn 12-il mil nawtiku mil-linji ta’ bażi, soġġett ġħall-kondizzjonijiet imniżżla f’din id-Dikjarazzjoni.

                  2.

                  F’konformità mal-Artikolu 22 tar-Regolament tal-Kunsill (KE) Nru 1006/2008 tad-29 ta’ Settembru 2008 dwar l-awtorizzazzjonijiet għall-attivitajiet tas-sajd tal-bastimenti tas-sajd tal-Komunità barra mill-ilmijiet tal-Komunità u l-aċċess ta’ bastimenti ta’ pajjiżi terzi għall-ilmijiet tal-Komunità (1), il-bastimenti tas-sajd awtorizzati li jtaru l-bandiera tar-Repubblika Bolivarjana tal-Venezwela għandhom, meta jistadu fiż-żona msemmija fil-paragrafu 1, jikkonformaw mad-dispożizzjonijiet tal-politika komuni tas-sajd tal-Unjoni Ewropea dwar il-konservazzjoni u l-miżuri ta’ kontroll u dispożizzjonijiet oħra tal-Unjoni Ewropea li jirregolaw l-attivitajiet tas-sajd f’dik iż-żona.

                  3.

                  B’mod akar partikolari, il-bastimenti tas-sajd awtorizzati li jtajru l-bandiera tar-Repubblika Bolivarjana tal-Venezwela għandhom jikkonformaw ma’ kwalunkwe regola jew regolament rilevanti tal-Unjoni Ewropea li jispeċifikaw inter alia l-istokkijiet tal-ħut li jistgħu jkunu fil-mira, l-għadd massimu ta’ bastimenti tas-sajd awtorizzati u l-proporzjon ta’ qabdiet li għandhom jiżbarkaw fil-portijiet fil-Gujana Franċiża.

                  4.

                  Mingħajr preġudizzju għall-irtirar tal-awtorizzazzjonijiet mogħtija lil bastimenti tas-sajd individwali li jtajru l-bandiera tar-Repubblika Bolivarjana tal-Venezwela minħabba nuqqas tagħhom li jikkonformaw ma’ kawlunkwe regola jew regolament rilevanti tal-Unjoni Ewropea, l-Unjoni Ewropea tista’ fi kwalunkwe ħin tirtira, permezz ta’ dikjarazzjoni unilaterali, l-impenn speċifiku espress f’din id-Dikjarazzjoni li tagħti opportunitajiet tas-sajd.

         (1)  ĠU L 286, 29.10.2008, p. 33.


title: Id-Deċiżjoni tal-Kunsill ta’ l-1 ta’ Ottubru 1996 dwar il-konklużjoni ta’ Ftehim fil-forma ta’ Bdil ta’ Ittri bejn il-Komunità Ewropea u r-Renju tal-Marokk li jistabbilixxi, mill-1 ta’ Jannar 1994, l-ammont addizzjonali li għandu jitnaqqas mill-impost jew dazji fuq l-importazzjonijiet fil-Komunità taż-żejt taż-żebbuga mhux raffinat li joriġina fil-Marokk

text:
Avviż Legali Importanti

|

31996D0620

Official Journal L 277 , 30/10/1996 P. 0035 - 0035

		Id-Deċiżjoni tal-Kunsillta’ l-1 ta’ Ottubru 1996dwar il-konklużjoni ta’ Ftehim fil-forma ta’ Bdil ta’ Ittri bejn il-Komunità Ewropea u r-Renju tal-Marokk li jistabbilixxi, mill-1 ta’ Jannar 1994, l-ammont addizzjonali li għandu jitnaqqas mill-impost jew dazji fuq l-importazzjonijiet fil-Komunità taż-żejt taż-żebbuga mhux raffinat li joriġina fil-Marokk(96/620/KE)IL-KUNSILL TA’ L-UNJONI EWROPEA,Filwaqt li kkunsidra t-Trattat li jistabbilixxi l- Komunità Ewropea, u b’mod partikolari l-Artikolu 113 flimkien ma’ l-ewwel sentenza ta’ l-Artikolu 228(2) tieghu,Filwaqt li kkunsidra l-Ftehim dwar Kooperazzjoni bejn il- Komunità Ekonomika Ewropea u r-Renju tal-Marokk [1], li daħal fis-seħħ fl-1 ta’ Novembru 1978, b’mod partikolari l-Anness B ta’ dan il-Ftehim,Filwaqt li kkunsidra l-proposta mill-Kummissjoni,Billi l-Ftehim fil-forma ta’ Bdil ta’ Ittri bejn il-Komunità Ewropea u r-Renju tal-Marokk li jistabbilixxi l-ammont addizzjonali li għandu jitnaqqas mill-impost jew dazji fuq l-importazzjonijiet fil- Komunità taż-żejt taż-żebbuġa mhux raffinat li jaqa’ taht il-kodicijiet NM 15091010, 15091090 u 15100010 li jorigina fil-Marokk, għandu jiġi approvat;Billi r-Regolament tal-Kunsill (KEE) Nru 3813/92 tat-28 ta’ Dicembru 1992 dwar l-unità tal-kont u r-rati tal-konverżjoni li għandhom jigu applikati ghall-iskopijiet tal-politika komuni agrarja [2], jabolixxi l-applikazzjoni tal-fattur korrettiv ta’ 1,207509 li japplika għar-rati ta’ konverżjoni agrarji sal-31 ta’ Jannar 1995; billi huwa għalhekk meħtieġ, filwaqt li tigi kkunsidrata l-ġrajja operattiva għar-rata tal-konverżjoni agrarja li għandha tintuża, li ssir dispożizzjoni għal ammont għall-perijodu li jintemm fil-31 ta’ Jannar 1995, u ammont li jgħodd mill-1 ta’ Frar 1995,IDDEĊIEDA KIF GEJ:L- Artikolu 1Il-Ftehim fil-forma ta’ Bdil ta’ Ittri bejn il- Komunità Ewropea u r-Renju tal-Marokk li jistabbilixxi, mill-1 ta’ Jannar 1994, l-ammont addizzjonali li għandu jitnaqqas mill-impost jew dazji fuq l-importazzjonijiet fil- Komunità taż-żejt taż-żebbuga mhux raffinat li jorigina fil-Marokk huwa b’dan approvat għan-nom tal- Komunità.It-test tal-Ftehim huwa mehmuż ma’ din id-Deciżjoni.L- Artikolu 2Il-President tal-Kunsill huwa b’ dan awtorizzat li jinnomina ‘l-persuna awtorizzata li tiffirma l-Ftehim sabiex torbot lill- Komunità.L- Artikolu 3Din id-Deċiżjoni għandha tigi ppubblikata fil-Ġurnal Uffiċjali tal-Komunitajiet Ewropej.Magħmul gewwa l-Lussemburgu, fl-1 ta’ Ottubru 1996.Ghall-KunsillIl-PresidentD. Spring[1] ĠU L 264, tas-27.9.1978, p. 2.[2] ĠU L 387, tal-31.12.1992, p. 1. Ir-Regolament kif emendat l-aħħar permezz tar-Regolament (KE) Nru 150/95 (ĠU L 22, tal-31.1.1995, p. 1).--------------------------------------------------


title: 2011/581/UE: Deċiżjoni tal-Parlament Ewropew tal- 10 ta’ Mejju 2011 dwar l-għeluq tal-kontijiet tal-Awtorità Ewropea dwar is-Sigurtà fl-Ikel għas-sena finanzjarja 2009

text:
               27.9.2011

               MT

               Il-Ġurnal Uffiċjali tal-Unjoni Ewropea

               L 250/166

         DEĊIŻJONI TAL-PARLAMENT EWROPEW
   tal-10 ta’ Mejju 2011
   dwar l-għeluq tal-kontijiet tal-Awtorità Ewropea dwar is-Sigurtà fl-Ikel għas-sena finanzjarja 2009
   (2011/581/UE)
   IL-PARLAMENT EWROPEW,

               —

               wara li kkunsidra l-kontijiet annwali finali tal-Awtorità Ewropea dwar is-Sigurtà fl-Ikel għas-sena finanzjarja 2009,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Awtorità Ewropea dwar is-Sigurtà fl-Ikel għas-sena finanzjarja 2009, flimkien mat-tweġibiet tal-Aġenzija (1),

               —

               wara li kkunsidra r-rakkomandazzjoni tal-Kunsill tal-15 ta’ Frar 2011 (05892/2011 — C7-0052/2011),

               —

               wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b'mod partikolari l-Artikolu 185 tiegħu,

               —

               wara li kkunsidra r-Regolament (KE) Nru 178/2002 tal-Parlament Ewropew u tal-Kunsill (3) li jistabbilixxi Awtorità Ewropea dwar is-Sigurtà fl-Ikel, u b'mod partikolari l-Artikolu 44 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar il-qafas tar-Regolament Finanzjarju għall-entitajiet imsemmija fl-Artikolu 185 tar-Regolament tal-Kunsill (KE, Euratom) Nru 1605/2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (4), u b'mod partikolari l-Artikolu 94 tiegħu,

               —

               wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A7-0146/2011),

               1.

               Japprova l-għeluq tal-kontijiet tal-Awtorità Ewropea dwar is-Sigurtà fl-Ikel għas-sena finanzjarja 2009;

               2.

               Jagħti istruzzjonijiet lill-President tiegħu biex jgħaddi din id-Deciżjoni lid-Direttur Eżekuttiv tal-Awtorità Ewropea dwar is-Sigurtà fl-Ikel, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU C 338, 14.12.2010, p. 108.

      (2)  ĠU L 248, 16.9.2002, p. 1.

      (3)  ĠU L 31, 1.2.2002, p. 1.

      (4)  ĠU L 357, 31.12.2002, p. 72.


title: Deċiżjoni tal-Kummissjoni tad- 19 ta' Marzu 2007 għall-ħolqien ta' grupp ta' koordinaturi għar-rikonoxximent tal-kwalifiċi professjonali

text:
               24.8.2007

               MT

               Il-Ġurnal Uffiċjali ta’ l-Unjoni Ewropea

               367

         DEĊIŻJONI TAL-KUMMISSJONI
   tad-19 ta' Marzu 2007
   għall-ħolqien ta' grupp ta' koordinaturi għar-rikonoxximent tal-kwalifiċi professjonali
   (2007/172/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Billi:

               (1)

               L-Artikolu 3(1)(c) tat-Trattat għadda lill-Komunità Ewropea u l-Istati Membri l-inkarigu li jitneħħew l-ostakli għal-libertà tal-moviment tal-persuni u tas-servizzi. Għaċ-ċittadini ta' l-Istati Membri, il-moviment ħieles jimplika b'mod partikolari l-possibbiltà li tiġi segwita professjoni, kemm bħala persuna li taħdem għal rasha kemm bħala impjegat, fi Stat Membru ieħor għajr dak li fih ikunu kisbu l-kwalifiċi professjonali tagħhom. Barra minn hekk, l-Artikolu 47 tat-Trattat jimmira li tiġi żgurata l-libertà tal-moviment ta' professjonisti kwalifikati fil-qasam tal-professjonijiet rregolati fir-rigward tal-kwalifiċi.

               (2)

               Id-Direttiva tal-Parlament Ewropew u tal-Kunsill 2005/36/KE tas-7 ta' Settembru 2005 dwar ir-Rikonoxximent ta' Kwalifiki Professjonali ġiet adottata biex tiżgura l-libertà tal-moviment ta' professjonisti kkwalifikati bis-sħiħ fejn l-aċċess għal professjoni huwa rregolat fir-rigward tal-kwalifiċi mill-Istat Membru (1). Dik id-Direttiva tikkonsolida ħmistax-il Direttiva eżistenti u timmira biex tissimplifika r-reġimi eżistenti ta' rikonoxximent kif ukoll biex tiffaċilita aktar l-ghoti temporanju tas-servizzi. Sabiex tiġi implimentata din id-Direttiva u biex jiġi żviluppat is-suq intern fejn il-professjonijiet huma rregolati fir-rigward tal-kwalifiċi, il-Kummissjoni jkollha l-bżonn li tirrikorri għall-għarfien espert ta' speċjalisti f'korp konsultattiv.

               (3)

               Għalhekk huwa xieraq li jitwaqqaf grupp espert fil-qasam tar-rikonoxximent tal-kwalifiċi professjonali u li jiġi definit ix-xoghol u l-istruttura tiegħu.

               (4)

               Il-grupp espert għandu jgħin fl-iżvilupp tas-suq intern fil-qasam tal-professjonijiet regolati fir-rigward tal-kwalifiċi.

               (5)

               Il-grupp ta' koordinaturi għar-rikonoxximent tal-kwalifiċi professjonali għandu jkun magħmul mill-koordinaturi nazzjonali magħżula mill-Istati Membri skond id-Direttiva 2005/36/KE. Skond dik id-Direttiva, il-funzjoni ta' dawn il-koordinaturi hija li jippromwovu l-applikazzjoni uniformi tad-Direttiva msemmija u li jiġbru l-informazzjoni kollha li hija relevanti għall-applikazzjoni tagħha.

               (6)

               Ir-regoli dwar l-iżvelar ta' l-informazzjoni mill-membri tal-grupp għandhom jiġu pprovduti, mingħajr preġudizzju għar-regoli tal-Kummissjoni dwar is-sigurtà kif stabbiliti fl-Anness għad-Deċiżjoni tal-Kummissjoni 2001/844/KE, ECSC, Euratom (2).

               (7)

               L-informazzjoni personali kollha relatata mal-membri tal-grupp għandha tiġi pproċessata b'konformità mar-Regolament tal-Parlament Ewropew u tal-Kunsill (KE) Nru 45/2001 tat-18 ta' Diċembru 2000 dwar il-protezzjoni ta' individwi b'rigward ta' l-ipproċessar ta' informazzjoni personali mill-istituzzjonijiet Europej u l-korpi u dwar il-moviment ħieles ta' din il-informazzjoni (3),

         IDDEĊIDIET KIF ĠEJ:
   Artikolu 1
   Grupp ta' koordinaturi għar-rikonoxximent tal-kwalifiċi professjonali
   Il-grupp ta' koordinaturi għar-rikonoxximent tal-kwalifiċi professjonali, minn hawn 'il quddiem “il-Grupp”, qed jitwaqqaf b'effett mid-data tal-pubblikazzjoni ta' din id-deċiżjoni fil-Ġurnal Uffiċjali ta' l-Unjoni Ewropea.
   Artikolu 2
   Inkarigii
   L-inkarigi i tal-Grupp huma:

               (a)

               li jistabbilixxi kooperazzjoni bejn l-awtoritajiet ta' l-Istati Membri u l-Kummissjoni dwar kwistjonijiet marbuta mar-rikonoxximent tal-kwalifiċi professjonali;

               (b)

               li jissorvelja l-evoluzzjoni tal-politiki li jkollhom impatt fuq il-professjonijiet regolati fir-rigward tal-kwalifiċi;

               (c)

               li jiffaċilita l-implimentazzjoni tad-Direttiva 2005/36/KE, partikolarment permezz ta' l-elaborazzjoni tad-dokumenti ta' interess, bħal linji ta' gwida ta' l-interpretazzjoni;

               (d)

               li joħloq skambju ta' esperjenza u prassi tajba fl-oqsma msemmija fil-punti preċedenti.

         Artikolu 3
   Konsultazzjoni
   Il-Kummissjoni tista' tikkonsulta mal-Grupp fuq suġġett relatat ma' l-implimentazzjoni tad-Direttiva 2005/36/KE kif ukoll, b'mod ġenerali, fuq kull suġġetti dwar l-iżvilupp tas-suq intern fil-qasam tal-professjonijiet regolati fir-rigward tal-kwalifiċi.
   Artikolu 4
   Kompożizzjoni – Ħatra
   1.   Il-membri tal-Grupp għandhom ikunu l-koordinaturi maħtura mill-Istati Membri skond l-Artikolu 56(4) tad-Direttiva 2005/36/KE.
   Membri sostituti għall-membri tal-Grupp huma matura mill-Istati Membri Fl-istess numru. Il-membri sostituti għandhom jieħdu post il-membri assenti b'mod automatiku.
   2.   Il-membri u s-sostituti tal-Grupp għandhom jibqgħu fil-kariga tagħhom sakemm jitbiddlu.
   3.   L-ismijiet tal-membri għandhom jinġabru, jiġu pproċessati u ppubblikati skond ir-Regolament (KE) Nru 45/2001.
   Artikolu 5
   Tmexxija
   1.   Il-Kummissjoni għandu jkollha l-presidenza tal-Grupp.
   2.   Bi ftehim mal-Kummissjoni, il-Grupp jista' jwaqqaf sottogruppi biex jeżaminaw il-kwistjonijiet speċifiċi skond it-termini ta' referenza stabbiliti mill-Grupp. Kif jintemm il-mandat tagħhom, it-tali sotto-gruppi għandhom jigu xolti.
   3.   Ir-rappreżentant tal-Kummissjoni jista' jistieden esperti jew osservaturi b'kompetenza speċifika f'suġġett fuq l-aġenda biex jipparteċipaw fil-ħidma tal-Grupp jew fid-deliberazzjonijiet jew ħidma tas-sottogrupp meta, fl-opinjoni tal-Kummissjoni, dan ikun neċessarju u/jew utli.
   Partikolarment, ir-rappreżentanti ta' l-Istati Membri taż-Żona Ekonomika Ewropea u l-Iżvizzera jisgħtu ikunu mistiedna bħala osservaturi.
   4.   L-informazzjoni miksuba mill-parteċipazzjoni fid-deliberazzjonijiet jew il-ħidma tal-Grupp jew sottogrupp ma tistax tinkixef, jekk, fil-fehma tal-Kummissjoni, dik l-informazzjoni tittratta kwistjonijiet kunfidenzjali.
   5.   Il-Grupp u s-sottogruppi tiegħu għandhom normalment jiltaqgħu fl-istabbilimenti tal-Kummissjoni skond il-proċeduri u l-iskeda stabbilita minnha. Il-Kummissjoni għandha tipprovdi s-servizzi segretarjali.
   Uffiċjali tal-Kummissjoni li għandhom interess fil-proċeduri jistgħu jattendu l-laqgħat tal-Grupp u s-sottogruppi tiegħu.
   6.   Il-Grupp għandu jadotta r-regoli ta' proċedura tiegħu abbażi tar-regoli standard ta' proċedura adottati mill-Kummissjoni.
   7.   Il-Kummissjoni tista' tippubblika jew turi fuq l-Internet, fil-lingwa oriġinali tad-dokument ikkonċernat, kwalunkwe sommarju, konklużjoni, parti minn konklużjoni jew dokument ta' ħidma tal-Grupp.
   Artikolu 6
   Rimborż ta' l-ispejjeż
   Il-Kummissjoni għandha tirrifondi l-ispejjeż tal-vjaġġ għal membru wiehed jew sostitut għal kull Stat Membru fir-rigward ta' l-attivitajiet tal-Grupp skond ir-regoli tal-Kummissjoni dwar ir-rimborż ta' spejjeż għal esperti esterni.
   Il-membri/sostituti, l-esperti u l-osservaturi m'għandhomx jitħallsu għas-servizzi mogħtija.
   L-ispejjeż għal-laqgħat jiġu rrimborżati fil-limiti tal-baġit annwali allokat għall-Grupp mid-dipartiment kompetenti tal-Kummissjoni.

      Magħmul fi Brussell, 19 ta' Marzu 2007.

            Għall-Kummissjoni

         Charlie McCREEVY

            Membru tal-Kummissjoni

      (1)  ĠU L 255, 30.9.2005, p. 22. Id-Direttiva kif emendata bid-Direttiva tal-Kunsill 2006/100/KE (ĠU L 363, 20.12.2006, p. 141).

      (2)  ĠU L 317, 3.12.2001, p. 1. Id-Deċiżjoni kif emendata bid-Deċiżjoni tal-Kunsill 2006/548/KE, Euratom (ĠU L 215, 5.8.2006, p. 38).

      (3)  ĠU L 8, 12.1.2001, p. 1


title: Deċiżjoni tal-Kunsill (UE) 2017/1190 tat-12 ta' Ġunju 2017 dwar il-pożizzjoni li għandha tittieħed f'isem l-Unjoni Ewropea fil-Kumitat tal-GNSS bejn l-Unjoni Ewropea u l-Iżvizzera stabbilit permezz tal-Ftehim ta' Kooperazzjoni bejn l-Unjoni Ewropea u l-Istati Membri tagħha, minn naħa, u l-Konfederazzjoni Żvizzera, min-naħa l-oħra, dwar il-Programmi Ewropej tan-Navigazzjoni bis-Satellita rigward l-adozzjoni tar-Regoli ta' Proċedura tiegħu

text:
               5.7.2017

               MT

               Il-Ġurnal Uffiċjali tal-Unjoni Ewropea

               L 172/1

         DEĊIŻJONI TAL-KUNSILL (UE) 2017/1190
   tat-12 ta' Ġunju 2017
   dwar il-pożizzjoni li għandha tittieħed f'isem l-Unjoni Ewropea fil-Kumitat tal-GNSS bejn l-Unjoni Ewropea u l-Iżvizzera stabbilit permezz tal-Ftehim ta' Kooperazzjoni bejn l-Unjoni Ewropea u l-Istati Membri tagħha, minn naħa, u l-Konfederazzjoni Żvizzera, min-naħa l-oħra, dwar il-Programmi Ewropej tan-Navigazzjoni bis-Satellita rigward l-adozzjoni tar-Regoli ta' Proċedura tiegħu
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-ewwel paragrafu tal-Artikolu 172 flimkien mal-Artikolu 218(9) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Il-Ftehim ta' Kooperazzjoni bejn l-Unjoni Ewropea u l-Istati Membri tagħha, minn naħa, u l-Konfederazzjoni Żvizzera, min-naħa l-oħra, dwar il-Programmi Ewropej tan-Navigazzjoni bis-Satellita (1) (“il-Ftehim”) ilu japplika b'mod provviżorju mill-1 ta' Jannar 2014 fir-rigward ta' elementi li jaqgħu fil-kompetenza tal-Unjoni.

               (2)

               L-Artikolu 20 tal-Ftehim jistabbilixxi l-Kumitat tal-GNSS bejn l-Unjoni Ewropea u l-Iżvizzera (“il-Kumitat Konġunt”) u jipprevedi li dan għandu jistabbilixxi r-regoli ta' proċedura tiegħu.

               (3)

               Għalhekk, huwa xieraq li tiġi stabbilita l-pożizzjoni li għandha tittieħed f'isem l-Unjoni fir-rigward tal-adozzjoni tar-Regoli ta' Proċedura tal-Kumitat Konġunt,

         ADOTTA DIN ID-DEĊIŻJONI:
   Artikolu 1
   1.   Il-pożizzjoni li għandha tittieħed f'isem l-Unjoni fil-Kumitat tal-GNSS bejn l-Unjoni Ewropea u l-Iżvizzera (“il-Kumitat Konġunt”) stabbilit permezz tal-Ftehim ta' Kooperazzjoni bejn l-Unjoni Ewropea u l-Istati Membri tagħha, minn naħa, u l-Konfederazzjoni Żvizzera, min-naħa l-oħra, dwar il-Programmi Ewropej tan-Navigazzjoni bis-Satellita rigward l-adozzjoni tar-Regoli ta' Proċedura tiegħu għandha tkun ibbażata fuq l-abbozz tad-Deċiżjoni tal-Kumitat Konġunt mehmuż ma' din id-Deċiżjoni.
   2.   Ir-rappreżentanti tal-Unjoni fil-Kumitat Konġunt jistgħu jaqblu dwar bidliet żgħar fl-abbozz tad-Deċiżjoni mingħajr ebda deċiżjoni oħra tal-Kunsill.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fil-Lussemburgu, it-12 ta' Ġunju 2017.

            Għall-Kunsill

            Il-President

         C. CAMILLERI

      (1)  ĠU L 15, 20.1.2014, p. 3.

      ABBOZZ
      DEĊIŻJONI Nru 1/2017 TAL-KUMITAT TAL-GNSS BEJN L-UNJONI EWROPEA U L-IŻVIZZERA
      ta' …
      dwar l-adozzjoni tar-Regoli ta' Proċedura tiegħu
      IL-KUMITAT TAL-GNSS BEJN L-UNJONI EWROPEA U L-IŻVIZZERA,
      Wara li kkunsidra l-Ftehim ta' Kooperazzjoni bejn l-Unjoni Ewropea u l-Istati Membri tagħha, minn naħa, u l-Konfederazzjoni Żvizzera, min-naħa l-oħra, dwar il-programmi Ewropej ta' navigazzjoni bis-satellita, u b'mod partikolari l-Artikolu 20 tiegħu,
      Billi:

                  (1)

                  Il-Ftehim ta' Kooperazzjoni bejn l-Unjoni Ewropea u l-Istati Membri tagħha, minn naħa, u l-Konfederazzjoni Żvizzera, min-naħa l-oħra, dwar il-Programmi Ewropej tan-Navigazzjoni bis-Satellita (1) (“il-Ftehim”) ilu japplika b'mod provviżorju bejn il-Konfederazzjoni Żvizzera (“Żvizzera”) u l-Unjoni mill-1 ta' Jannar 2014 fir-rigward ta' elementi li jaqgħu fil-kompetenza tal-Unjoni.

                  (2)

                  F'konformità mal-Artikolu 20(2) tal-Ftehim, il-Kumitat tal-GNSS bejn l-Unjoni Ewropea u l-Iżvizzera (“il-Kumitat Konġunt”) għandu jistabbilixxi r-regoli ta' proċedura tiegħu.

                  (3)

                  F'konformità mal-Artikolu 20(4) tal-Ftehim, il-Kumitat Konġunt jista' jiddeċiedi li jistabbilixxi gruppi ta' ħidma jew gruppi ta' esperti sabiex jassistuh fit-twettiq tal-kompiti tiegħu.

                  (4)

                  F'konformità mal-Artikolu 27(2) tal-Ftehim, il-Kumitat Konġunt għandu jkun magħmul minn rappreżentanti tal-Iżvizzera u tal-Unjoni matul l-applikazzjoni provviżorja tal-Ftehim,

            ADOTTA DIN ID-DEĊIŻJONI:
      Artikolu Uniku
      Ir-Regoli ta' Proċedura tal-Kumitat Konġunt, kif stipulati fl-Anness għal din id-Deċiżjoni, huma b'dan adottati.

         Magħmul bl-Ingliż fi Brussell u f'Berna, […] u […], rispettivament.

               Għall-Kumitat Konġunt

               Il-President

               Is-Segretarju għall-Unjoni Ewropea

               Is-Segretarju għall-Iżvizzera

         (1)  ĠU L 15, 20.1.2014, p. 3.

         ANNESS

            REGOLI TA' PROĊEDURA TAL-KUMITAT TAL-GNSS BEJN L-UNJONI EWROPEA U L-IŻVIZZERA (“IL-KUMITAT KONĠUNT”)

         Artikolu 1
         Kompożizzjoni tal-Kumitat Konġunt
         1.   Il-Kumitat Konġunt għandu jkun magħmul minn rappreżentanti tal-Kummissjoni Ewropea (“il-Kummissjoni”) u tal-gvernijiet tal-Istati Membri tal-Unjoni Ewropea min-naħa waħda, u minn rappreżentanti tal-Gvern Federali tal-Konfederazzjoni Żvizzera (Żvizzera) min-naħa l-oħra. Iż-żewġ naħat, minn hawn 'il quddiem, għandhom jissejħu b'mod individwali bħala “l-Parti” jew b'mod konġunt bħala “l-Partijiet”.
         2.   Ir-rappreżentanti tal-Partijiet jistgħu jkunu akkumpanjati minn uffiċjali oħra li jaġixxu f'isem il-Partijiet.
         3.   Matul l-applikazzjoni provviżorja tal-Ftehim il-Kumitat Konġunt għandu jkun magħmul minn rappreżentanti tal-Iżvizzera, min-naħa waħda, u minn rappreżentanti tal-Unjoni Ewropea, min-naħa l-oħra.
         Artikolu 2
         Presidenza
         1.   Il-presidenza tal-Kumitat Konġunt għandha talterna bejn il-Partijiet kull 12-il xahar.
         Il-presidenza għandha tinżamm mill-Iżvizzera matul is-sena li fiħ jidħol fis-seħħ il-Ftehim.
         2.   Il-Parti li jkollha l-presidenza għandha taħtar il- president tal-Kumitat Konġunt, kif ukoll is-sostitut tiegħu.
         3.   Il-President għandu jmexxi x-xogħol tal-Kumitat Konġunt.
         4.   Matul l-applikazzjoni provviżorja tal-Ftehim, id-dispożizzjonijiet ta' dan l-Artikolu għandhom japplikaw mutatis mutandis.
         Artikolu 3
         Osservaturi
         Il-Kumitat Konġunt jista' jiddeċiedi, bi ftehim komuni bejn il-Partijiet, li jistieden esperti jew rappreżentanti ta' korpi oħra biex jattendu l-laqgħat tal-Kumitat Konġunt bħala osservaturi sabiex jipprovdu informazzjoni dwar suġġetti speċifiċi. Il-Kumitat Konġunt għandu jaqbel dwar it-termini u l-kundizzjonijiet li bihom dawn l-osservaturi jkunu jistgħu jattendu l-laqgħat.
         Artikolu 4
         Segretarjat
         1.   Uffiċjal tal-Kummissjoni Ewropea u uffiċjal tal-Gvern tal-Iżvizzera għandhom jaġixxu b'mod konġunt bħala Segretarji tal-Kumitat Konġunt.
         2.   Is-Segretarji tal-Kumitat Konġunt għandhom ikun responsabbli għall-komunikazzjoni bejn il-Partijiet, inkluża t-trażmissjoni ta' dokumenti.
         3.   Il-funzjonijiet tas-segretarjat jaqgħu taħt ir-responsabbiltà tal-Parti li jkollha l-presidenza.
         Artikolu 5
         Laqgħat tal-Kumitat Konġunt
         1.   Il-Kumitat Konġunt għandu jiltaqa' kif u meta meħtieġ, fil-prinċipju darba fis-sena.
         Il-President għandu jsejjaħ, wara konsultazzjoni mal-Partijiet, il-laqgħa tal-Kumitat Konġunt f'ħin u f'post miftiehma b'mod reċiproku. Jekk il-Partijiet jaqblu li jsir hekk jistgħu jsiru wkoll konferenzi telefoniċi u vidjokonferenzi.
         Il-President għandu jsejjaħ sessjoni speċjali tal-Kumitat Konġunt kemm fuq talba tal-Unjoni Ewropea kif ukoll tal-Iżvizzera.
         Il-Kumitat Konġunt għandu jiltaqa' fi żmien 15-il jum kalendarju minn meta ssir talba skont l-Artikolu 22(2) tal-Ftehim.
         2.   Il-Kumitat Konġunt għandu jiltaqa' fi Brussell jew fl-Iżvizzera, skont il-Parti li jkollha l-presidenza, sakemm il-Partijiet ma jiftiehmux mod ieħor.
         3.   Il-President għandu jibgħat l-avviż dwar il-konvokazzjoni tal-laqgħa, flimkien mal-abbozz tal-aġenda u d-dokumenti għal-laqgħa, lir-rappreżentanti tal-Partijiet mill-anqas 21 jum kalendarju qabel il-laqgħa. Id-dokumenti għal-laqgħat imsejħa f'konformità mal-Artikolu 22(2) tal-Ftehim, għandhom jintbagħtu mill-anqas sebat ijiem kalendarji qabel il-laqgħa.
         4.   Il-President jista', bi ftehim mal-Partijiet, iqassar il-limiti ta' żmien stipulati fil-paragrafu 3 sabiex jitqiesu l-ħtiġijiet ta' kwistjoni partikolari.
         5.   Mill-inqas sebat ijiem kalendarji qabel kull laqgħa, il-President għandu jiġi infurmat dwar il-kompożizzjoni tad-delegazzjoni ta' kull Parti.
         6.   Il-laqgħat tal-Kumitat Konġunt ma għandhomx ikunu pubbliċi sakemm il-Partijiet ma jiddeċidux mod ieħor.
         Artikolu 6
         Aġenda
         1.   Il-President, assistit mis-Segretarji, għandu jfassal l-aġenda provviżorja għal kull laqgħa.
         2.   Kull Parti tista' tipproponi li jiżdiedu elementi addizzjonali fl-aġenda. Kull talba għandha tkun debitament sostanzjata u mibgħuta bil-miktub lill-President mill-anqas sebat ijiem kalendarji qabel il-laqgħa.
         3.   Il-Kumitat Konġunt għandu japprova l-aġenda fil-bidu tal-laqgħa.
         Artikolu 7
         Gruppi ta' ħidma tal-Kumitat Konġunt
         1.   Il-kompożizzjoni u l-funzjonament tal-gruppi ta' ħidma jew tal-gruppi ta' esperti li għandhom jiġu stabbiliti f'konformità mal-Artikolu 20(4) tal-Ftehim għandhom jiġu miftiehma abbażi ta' mandat stabbilit mill-Kumitat Konġunt.
         2.   Il-gruppi ta' ħidma jew il-gruppi ta' esperti għandhom japplikaw dawn ir-Regoli ta' Proċedura mutatis mutandis.
         3.   Il-gruppi ta' ħidma jew il-gruppi ta' esperti għandhom jaħdmu taħt l-awtorità tal-Kumitat Konġunt u jibagħtulu rapport wara kull laqgħa li jkollhom. Dawn m'għandhomx ikunu awtorizzati li jieħdu deċiżjonijiet, iżda jistgħu jressqu rakkomandazzjonijiet lill-Kumitat Konġunt.
         4.   Il-Kumitat Konġunt jista' jiddeċiedi, f'konformità mal-Artikolu 8 ta' dawn ir-Regoli ta' Proċedura li jemenda jew li jtemm il-mandat tal-gruppi ta' ħidma jew tal-gruppi ta' esperti.
         Artikolu 8
         Deċiżjonijiet u rakkomandazzjonijiet
         1.   Il-Kumitat Konġunt għandu jieħu d-deċiżjonijiet u jfassal ir-rakkomandazzjonijiet permezz ta' ftehim komuni bejn il-Partijiet f'konformità mal-Ftehim. Dawn għandhom ikollhom it-titolu “Deċiżjoni” jew “Rakkomandazzjoni”, segwiti b'numru ta' sekwenza, id-data tal-adozzjoni u referenza għas-suġġett tagħhom.
         2.   Id-deċiżjonijiet u r-rakkomandazzjonijiet tal-Kumitat Konġunt għandhom jiġu ffirmati mill-President u mis-Segretarji u għandhom jiġu ċċirkolati lill-Partijiet.
         3.   Kull Parti tista' tiddeċiedi li tippubblika kwalunkwe deċiżjoni jew rakkomandazzjoni adottata mill-Kumitat Konġunt fil-ġurnal uffiċjali rispettiv tagħha. Il-Partijiet għandhom jinfurmaw lil xulxin dwar l-intenzjoni tagħhom li jippubblikaw deċiżjoni jew rakkomandazzjoni.
         4.   Il-Kumitat Konġunt jista' jadotta d-deċiżjonijiet jew ir-rakkomandazzjonijiet tiegħu permezz ta' proċedura bil-miktub jekk il-Partijiet jaqblu li jsir hekk. Il-proċedura bil-miktub għandha tikkonsisti minn skambju ta' noti bejn is-Segretarji, li jaġixxu bi qbil mal-Partijiet. Għal dak il-għan, it-test tal-proposta għandu jiġi ċċirkolat skont l-Artikolu 5 ta' dawn ir-Regoli ta' Proċedura, f'limitu ta' żmien ta' mhux anqas minn 21 jum kalendarju li fih għandha tiġi mgħarrfa kull riżerva jew emenda. Il-President jista' jnaqqas dak il-limitu ta' żmien, b'konsultazzjoni mal-Partijiet, sabiex jiġu meqjusa ċ-ċirkostanzi speċjali. Ladarba jkun hemm qbil dwar it-test, id-deċiżjoni jew ir-rakkomandazzjoni għandhom jiġu ffirmati mill-President u mis-Segretarji.
         5.   Id-Deċiżjonijiet tal-Kumitat Konġunt li jemendaw l-Anness I tal-Ftehim għandhom ikunu adottati fil-lingwi awtentiċi tal-Ftehim.
         Artikolu 9
         Minuti
         1.   Is-Segretarjat għandu jfassal abbozz tal-minuti ta' kull laqgħa. L-abbozz għandu jindika d-deċiżjonijiet meħuda u r-rakkomandazzjonijiet imfassla. L-abbozz tal-minuti għandu jiġi ppreżentat lill-Kumitat Konġunt għall-adozzjoni. Ladarba dawn ikunu ġew adottati mill-Kumitat Konġunt, il-minuti għandhom jiġu ffirmati mill-President u mis-Segretarji.
         2.   L-abbozz tal-minuti għandu jitfassal fi żmien 21 jum kalendarju mid-data tal-laqgħa u jiġi ppreżentat għall-approvazzjoni tal-Kumitat Konġunt jew permezz ta' proċedura bil-miktub jew fil-laqgħa sussegwenti tal-Kumitat Konġunt.
         Artikolu 10
         Kunfidenzjalità
         Meta Parti tippreżenta informazzjoni li tkun indikata bħala kunfidenzjali lill-Kumitat Konġunt, il-Partijiet l-oħra għandhom jittrattaw dik l-informazzjoni bħala tali.
         Artikolu 11
         Spejjeż
         1.   Kull Parti għandha tħallas kwalunkwe spiża li ġġarrab marbuta mal-parteċipazzjoni tagħha fil-laqgħat tal-Kumitat Konġunt u tal-gruppi ta' ħidma jew tal-gruppi ta' esperti.
         2.   Il-Kumitat Konġunt għandu jaqbel dwar it-tqassim tal-ispejjeż relatati ma' kwalunkwe missjoni assenjata lill-esperti.
         3.   L-ispejjeż marbuta mal-organizzazzjoni tal-laqgħat u mar-riproduzzjoni ta' dokumenti għandhom jitħallsu mill-Parti li tkun qed tospita l-laqgħa.
         Artikolu 12
         Korrispondenza
         Il-korrispondenza kollha indirizzata lill-President tal-Kumitat Konġunt jew mibgħuta minnu għandha tintbagħat lis-Segretarjat tal-Kumitat Konġunt.
         Artikolu 13
         Emendar
         Dawn ir-Regoli ta' Proċedura jistgħu jiġu emendati permezz ta' deċiżjoni tal-Kumitat Konġunt f'konformità mal-Artikolu 8.


title: 2008/270/KE,Euratom: Deċiżjoni tal-Kunsill u tal-Kummissjoni tal- 25 ta’ Frar 2008 dwar il-konklużjoni f’isem il-Komunità Ewropea u l-Komunità Ewropea għall-Enerġija Atomika tal-Ftehim dwar Kooperazzjoni Xjentifika u Teknoloġika bejn il-Komunità Ewropea u l-Komunità Ewropea għall-Enerġija Atomika fuq naħa u l-Konfederazzjoni Żvizzera fuq l-oħra

text:
               28.3.2008

               MT

               Il-Ġurnal Uffiċjali ta’ l-Unjoni Ewropea

               L 86/25

         DEĊIŻJONI TAL-KUNSILL U TAL-KUMMISSJONI
   tal-25 ta’ Frar 2008
   dwar il-konklużjoni f’isem il-Komunità Ewropea u l-Komunità Ewropea għall-Enerġija Atomika tal-Ftehim dwar Kooperazzjoni Xjentifika u Teknoloġika bejn il-Komunità Ewropea u l-Komunità Ewropea għall-Enerġija Atomika fuq naħa u l-Konfederazzjoni Żvizzera fuq l-oħra
   (2008/270/KE, Euratom)
   IL-KUNSILL TA’ L-UNJONI EWROPEA U L-KUMMISSJONI TAL-KOMUNITAJIET EWROPEJ,
   Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 170 flimkien ma’ l-ewwel sentenza ta’ l-ewwel subparagrafu ta’ l-Artikolu 300(2) u l-Artikolu 300(3) tiegħu,
   Wara li kkunsidraw it-Trattat li jistabbilixxi l-Komunità Ewropea għall-Enerġija Atomika, u b’mod partikolari t-tieni paragrafu ta’ l-Artikolu 101 tiegħu,
   Wara li kkunsidraw il-proposta tal-Kummissjoni,
   Wara li kkunsidraw l-opinjoni tal-Parlament Ewropew (1),
   Billi:

               (1)

               Il-Kummissjoni nnegozjat, f’isem il-Komunitajiet, Ftehim dwar Kooperazzjoni Xjentifika u Teknoloġika bejn il-Komunità Ewropea u l-Komunità Ewropea għall-Enerġija Atomika fuq naħa u l-Konfederazzjoni Żvizzera fuq l-oħra (il-Ftehim), li jipprovdi wkoll għall-applikazzjoni provviżorja tal-Ftehim.

               (2)

               Dan il-Ftehim kien iffirmat mir-rappreżentanti tal-Partijiet fil-25 ta' Ġunju 2007 fil-Lussemburgu, suġġett għall-konklużjoni tiegħu aktar ’il quddiem.

               (3)

               Il-Ftehim għandu jkun approvat,

         IDDEĊIDEW KIF ĠEJ:
   Artikolu 1
   Il-Ftehim dwar Kooperazzjoni Xjentifika u Teknoloġika bejn il-Komunità Ewropea u l-Komunità Ewropea għall-Enerġija Atomika fuq naħa u l-Konfederazzjoni Żvizzera fuq l-oħra (2) huwa hawnhekk approvat f’isem il-Komunità Ewropea u l-Komunità Ewropea għall-Enerġija Atomika.
   Artikolu 2
   Il-President tal-Kunsill, f’isem il-Komunità Ewropea, u l-President tal-Kummissjoni, f’isem il-Komunità Ewropea għall-Enerġija Atomika, għandhom jagħmlu n-notifikazzjoni kif provdut fl-Artikolu 14 tal-Ftehim.
   Artikolu 3
   1.   Il-Ftehim huwa relatat mas-seba’ ftehim iffirmati ma’ l-Iżvizzera fil-21 ta’ Ġunju 1999 u konklużi bid-Deċiżjoni 2002/309/KE, Euratom tal-Kunsill u tal-Kummissjoni dwar il-ftehim dwar kooperazzjoni xjentifika u teknoloġika, ta’ l-4 ta’ April 2002 dwar il-konklużjoni tas-seba’ Ftehim mal-Konfederazzjoni Svizzera (3).
   2.   Ma għandux ikun imġedded fil-każ li l-ftehim li ssir referenza għalihom f’paragrafu 1 ikunu ġew mitmuma.

      Magħmul fi Brussell, 25 ta’ Frar 2008.

            Għall-Kunsill

            Il-President

         A. VIZJAK

            Għall-Kummissjoni

            Il-President

         José Manuel BARROSO

      (1)  Opinjoni tat-23 ta' Ottubru 2007 (għadha mhux pubblikata fil-Ġurnal Uffiċjali).

      (2)  ĠU L 189, 20.7.2007, p. 26.

      (3)  ĠU L 114, 30.4.2002, p. 1.


title: Deċiżjoni tal-Kunsill 2008/617/ĠAI tat- 23 ta' Ġunju 2008 dwar it-titjib tal-koperazzjoni bejn l-unitajiet ta' intervent speċjali ta' l-Istati Membri ta' l-Unjoni Ewropea f'sitwazzjonijiet ta' kriżi

text:
               6.8.2008

               MT

               Il-Ġurnal Uffiċjali ta’ l-Unjoni Ewropea

               L 210/73

         DEĊIŻJONI TAL-KUNSILL 2008/617/ĠAI
   tat-23 ta' Ġunju 2008
   dwar it-titjib tal-koperazzjoni bejn l-unitajiet ta' intervent speċjali ta' l-Istati Membri ta' l-Unjoni Ewropea f'sitwazzjonijiet ta' kriżi
   IL-KUNSILL TA' L-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikoli 30, 32 u 34(2)(c) tiegħu,
   Wara li kkunsidra l-inizjattiva tar-Repubblika ta' l-Awstrija (1),
   Wara li kkunsidra l-opinjoni tal-Parlament Ewropew (2),
   Billi:

               (1)

               L-Artikolu 29 tat-Trattat jiddikjara li l-għan ta' l-Unjoni huwa li hija tipprovdi liċ-ċittadini b'livell għoli ta' sigurtà fi spazju ta' libertà, sigurtà u ġustizzja billi tiżviluppa azzjoni komuni fost l-Istati Membri fl-oqsma tal-koperazzjoni tal-pulizija u dik ġudizzjarja fi kwistjonijiet kriminali.

               (2)

               Fid-Dikjarazzjoni tagħhom dwar is-Solidarjetà kontra t-Terroriżmu tal-25 ta' Marzu 2004, il-Kapijiet ta' Stat u tal-Gvern ta' l-Istati Membri ta' l-Unjoni Ewropea ddikjaraw l-intenzjoni soda tagħhom li l-Istati Membri jimmobbilizzaw l-istrumenti kollha għad-dispożizzjoni tagħhom sabiex jassistu Stat Membru jew Stat li ser jaderixxi fit-territorju tiegħu fuq it-talba ta' l-awtoritajiet tiegħu fil-każ ta' attakk terroristiku.

               (3)

               Wara l-attakki tal-11 ta' Settembru 2001, l-unitajiet ta' intervent speċjali ta' l-awtoritajiet ta' l-infurzar tal-liġi kollha ta' l-Istati Membri diġà bdew attivitajiet ta' kooperazzjoni taħt it-tmexxija tat-Task Force tal-Kapijiet tal-Pulizija. Mill-2001 ‘il hawn, in-netwerk tagħhom, imsejjaħ “Atlas”, mexxa diversi seminars, studji, skambji ta' materjali u eżerċizzji konġunti.

               (4)

               L-ebda Stat Membru waħdu ma għandu l-mezzi kollha, ir-riżorsi u l-kompetenza teknika għad-dispożizzjoni tiegħu sabiex jittratta effettivament ma' kull tip possibbli ta' sitwazzjonijiet ta' kriżi speċifiċi jew fuq skala kbira li jeħtieġu intervent speċjali. Huwa għalhekk ta' importanza kruċjali li kull Stat Membru ikun jista' jitlob l-assistenza ta' Stat Membru ieħor.

               (5)

               Id-Deċiżjoni tal-Kunsill 2008/615/ĠAI tat-23 ta' Ġunju 2008 dwar it-titjib fil-kooperazzjoni trans-konfini, partikolarment fil-ġlieda kontra t-terroriżmu u l-kriminalità trans-konfini (3) (“Id-Deċiżjoni ta' Prüm”) u partikolarment l-Artikolu 18 tagħha tirregola forom ta' assistenza tal-pulizija bejn l-Istati Membri b'rabta ma' ġemgħat kbar u ġrajjiet oħra simili, diżastri u inċidenti serji. Din id-Deċiżjoni ma tkoprix ġemgħat kbar, diżastri (naturali) jew inċidenti serji fis-sens ta' l-Artikolu 18 tad-Deċiżjoni ta' Prüm iżda hija komplimentari għal dawk id-dispożizzjonijiet tad-Deċiżjoni ta' Prüm u tipprevedi forom ta' assistenza tal-pulizija bejn l-Istati Membri permezz ta' unitajiet ta' intervent speċjali f'sitwazzjonijiet oħrajn, jiġifieri, f'sitwazzjonijiet ta' kriżi kkawżati mill-bniedem li jkunu jippreżentaw theddida fiżika serja diretta lil persuni, proprjetà, infrastruttura jew istituzzjonijiet, partikolarment il-ħtif ta' ostaġġi, ajruplani u ġrajjiet simili.

               (6)

               Id-disponibbiltà ta' dan il-qafas ġuridiku u ta' kompilazzjoni li tindika l-awtoritajiet kompetenti ser jippermettu lill-Istati Membri li jirreaġixxu rapidament u li ma jaħlux ħin f'każ li tinqala' sitwazzjoni ta' kriżi. Barra minn hekk, bil-ħsieb li tittejjeb il-kapaċità ta' l-Istati Membri li jipprevjenu u jirrispondu għal sitwazzjonijiet ta' kriżi bħal dawn, u partikolarment għal inċidenti terroristiċi, huwa essenzjali li l-unitajiet ta' intervent speċjali jiltaqgħu regolarment u jorganizzaw taħriġ konġunt, sabiex jibbenefikaw mill-esperjenzi ta' xulxin.

         IDDEĊIEDA KIF ĠEJ:
   Artikolu 1
   Suġġett
   Din id-Deċiżjoni tistabbilixxi reġoli u kondizzjonijiet ġenerali sabiex l-unitajiet ta' intervent speċjali ta' Stat Membru wieħed ikunu jistgħu jipprovdu assistenza u/jew joperaw fuq it-territorju ta' Stat Membru ieħor (minn hawn ‘il quddiem imsejjaħ “l-Istat Membru li jagħmel it-talba”) f'każijiet fejn ġew mistiedna mill-Istat Membru li jagħmel it-talba u qablu li jagħmlu dan sabiex jittrattaw ma' sitwazzjoni ta' kriżi. Id-dettalji prattiċi u l-arranġamenti ta' implimentazzjoni li jikkomplimentaw din id-Deċiżjoni għandhom jiġu maqbula direttament bejn l-Istat li jagħmel it-talba u l-Istat li jiġi mitlub.
   Artikolu 2
   Definizzjonijiet
   Għall-għan ta' din id-Deċiżjoni:

               (a)

               “unità ta' intervent speċjali” għandha tfisser kwalunkwe unità ta' l-infurzar tal-liġi ta' Stat Membru, li tkun speċjalizzata fil-kontroll ta' sitwazzjoni ta' kriżi.

               (b)

               “sitwazzjoni ta' kriżi” għandha tfisser kwalunkwe sitwazzjoni fejn l-awtoritajiet kompetenti ta' Stat Membru għandhom raġunijiet raġonevoli biex jemmnu li hemm reat kriminali li jippreżenta theddida fiżika serja diretta lil persuni, proprjetà, infrastruttura jew istituzzjonijiet f'dak l-Istat Membru, partikolarment dawk is-sitwazzjonijiet imsemmijin fl-Artikolu 1(1) tad-Deċiżjoni Kwadru tal-Kunsill 2002/475/ĠAI tat-13 ta' Ġunju 2002 dwar il-ġlieda kontra t-terroriżmu (4).

               (ċ)

               “awtorità kompetenti” għandha tfisser l-awtorità nazzjonali li tista' tagħmel talbiet u tagħti l-awtorizzazzjonijiet fir-rigward ta' l-iskjerament ta' l-unitajiet ta' intervent speċjali.

         Artikolu 3
   Assistenza lil Stat Membru ieħor
   1.   B'talba permezz ta' l-awtoritajiet kompetenti, fejn jindika n-natura ta' l-assistenza mitluba kif ukoll il-ħtieġa operattiva tagħha, Stat Membru jista' jitlob li jiġi assistit minn unità ta' intervent speċjali ta' Stat Membru ieħor bil-ħsieb li jittratta ma' sitwazzjoni ta' kriżi. L-awtorità kompetenti ta' l-Istat Membru mitlub tista' taċċetta jew tirrifjuta tali talba jew tista' tipproponi tip differenti ta' assistenza.
   2.   Soġġett għal ftehim bejn l-Istati Membri kkonċernati, l-assistenza tista' tikkonsisti fl-għoti ta' tagħmir u/jew ta' kompetenzi lill-Istat Membru li jagħmel it-talba, u/jew fit-twettiq ta' azzjonijiet fit-territorju ta' dak l-Istat Membru, u jekk ikun meħtieġ bl-użu ta' l-armi.
   3.   Fil-każ ta' azzjonijet fuq it-territorju ta' l-Istat Membru li jagħmel it-talba, l-uffiċjali ta' l-unità ta' intervent speċjali li tkun qed tagħti l-assistenza għandhom ikunu awtorizzati li joperaw f'kapaċità ta' appoġġ fit-territorju ta' l-Istat Membru li jagħmel it-talba u jieħdu l-miżuri kollha meħtieġa biex joffru l-assistenza mitluba dment li huma:

               (a)

               joperaw taħt ir-responsabbiltà, l-awtorità u d-direzzjoni ta' l-Istat Membru li jagħmel it-talba u skond il-liġi ta' l-Istat Membru li jagħmel it-talba; u

               (b)

               joperaw fil-limiti tal-poteri tagħhom taħt il-liġi nazzjonali tagħhom.

         Artikolu 4
   Responsabbiltà ċivili u kriminali
   Meta l-uffiċjali ta' Stat Membru joperaw fi Stat Membru ieħor u/jew jintuża tagħmir skond din id-Deċiżjoni, għandhom japplikaw id-dispożizzjonijiet dwar ir-responsabbiltà ċivili u kriminali, imniżżlin fl-Artikoli 21(4) u (5) u 22 tad-Deċiżjoni ta' Prüm.
   Artikolu 5
   Laqgħat u taħriġ konġunt
   L-Istati Membri parteċipanti għandhom jiżguraw li l-unitajiet ta' intervent speċjali tagħhom ikollhom laqgħat u jorganizzaw taħriġ u eżerċizzji konġunti, meta meħtieġ, bil-ħsieb ta' skambju ta' esperjenza, ta' kompetenzi u ta' informazzjoni ġenerali, prattika u teknika dwar kif jiġu trattati sitwazzjonijiet ta' kriżi. Tali laqgħat, taħriġ u eżerċizzji jistgħu jkunu ffinanzjati skond il-possibbiltajiet offruti mill-programmi finanzjarji ta' l-Unjoni biex jinkisbu għotjiet mill-baġit ta' l-Unjoni Ewropea. F'dan il-kuntest, l-Istati Membri li jkollhom il-Presidenza ta' l-Unjoni għandhom jaħdmu biex jiżguraw li dawn il-laqgħat, taħriġ u eżerċizzji jseħħu.
   Artikolu 6
   Spejjeż
   L-Istat Membru li jagħmel it-talba għandu jħallas l-ispejjeż li jidħlu għalihom l-unitajiet ta' intervent speċjali ta' l-Istat Membru li jiġi mitlub f'rabta ma' l-applikazzjoni ta' l-Artikolu 3, inklużi l-ispejjeż tat-trasport u l-akkomodazzjoni, dejjem jekk ma jiġix miftiehem mod ieħor bejn l-Istati Membri kkonċernati.
   Artikolu 7
   Relazzjoni ma' strumenti oħra
   1.   Mingħajr preġudizzju għall-impenji tagħhom skond atti oħrajn adottati f'konformità mat-Titolu VI tat-Trattat, partikolarment id-Deċiżjoni ta' Prüm,:

               (a)

               L-Istati Membri jistgħu jkomplu japplikaw ftehim jew arranġamenti bilaterali jew multilaterali dwar il-kooperazzjoni transkonfini fis-seħħ fit-23 ta' Ġunju 2008 sa fejn tali ftehim jew arranġamenti mhumiex inkompatibbli ma' l-objettivi ta' din id-Deċiżjoni.

               (b)

               L-Istati Membri jistgħu jikkonkludu jew idaħħlu fis-seħħ ftehim jew arranġamenti bilaterali jew multilaterali dwar il-kooperazzjoni transkonfini wara it-23 ta' Diċembru 2008 sa fejn tali ftehim jew arranġamenti jipprevedu li l-objettivi ta' din id-Deċiżjoni jiġu estiżi jew imkabbra.

         2.   Il-ftehim u arranġamenti msemmijin fil-paragrafu 1 ma jistgħux jaffetwaw ir-relazzjonijiet ma' l-Istati Membri li mhumiex parti għalihom.
   3.   L-Istati Membri għandhom jinfurmaw lill-Kunsill u lill-Kummissjoni bil-ftehim jew arranġamenti msemmijin fil-paragrafi 1.
   Artikolu 8
   Dispożizzjonijiet finali
   Is-Segretarjat Ġenerali tal-Kunsill għandu jiġbor u jżomm aġġornata l-lista ta' l-awtoritajiet kompetenti ta' l-Istati Membri li jistgħu jagħmlu talbiet u jagħtu awtorizzazzjonijiet għall-għoti ta' assistenza kif imsemmi fl-Artikolu 3.
   Is-Segretarjat Ġenerali tal-Kunsill għandu jinforma lill-awtoritajiet imsemmijin fil-paragrafu 1 b'kull tibdil fil-lista stabbilita skond dan l-Artikolu.
   Artikolu 9
   Dħul fis-seħħ
   Din id-Deċiżjoni għandha tidħol fis-seħħ fit-23 ta' Diċembru 2008

      Magħmul fil-Lussemburgu, 23 ta' Ġunju 2008.

            Għall-Kunsill

            Il-President

         I. JARC

      (1)  ĠU C 321, 29.12.2006, p. 45.

      (2)  Opinjoni tal-Parlament Ewropew tal-31 ta' Jannar 2008. (għadha mhijiex ippubblikata fil-Ġurnal Uffiċjali).

      (3)  Ara paġna 1 ta' dan il-Ġurnal Uffiċjali.

      (4)  ĠU L 164, 22.6.2002, p. 3.


title: 2011/355/UE: Deċiżjoni tal-Kunsill tad- 9 ta’ Ġunju 2011 dwar it-tnedija ta’ skambju awtomatizzat ta’ data fir-rigward ta’ data dattiloskopika fi Franza

text:
               21.6.2011

               MT

               Il-Ġurnal Uffiċjali tal-Unjoni Ewropea

               L 161/23

         DEĊIŻJONI TAL-KUNSILL
   tad-9 ta’ Ġunju 2011
   dwar it-tnedija ta’ skambju awtomatizzat ta’ data fir-rigward ta’ data dattiloskopika fi Franza
   (2011/355/UE)
   IL-KUNSILL TAL-UNJONI EWROPEA,
   Wara li kkunsidra d-Deċiżjoni tal-Kunsill 2008/615/ĠAI tat-23 ta’ Ġunju 2008 dwar it-titjib tal-koperazzjoni transkonfinali, b’mod partikolari fil-ġlieda kontra t-terroriżmu u l-kriminalità transkonfinali (1), b’mod partikolari l-Artikolu 25 tagħha,
   Wara li kkunsidra d-Deċiżjoni tal-Kunsill 2008/616/ĠAI tat-23 ta’ Ġunju 2008 dwar l-implimentazzjoni tad-Deċiżjoni 2008/615/ĠAI dwar it-titjib tal-koperazzjoni transkonfinali, b’mod partikolari fil-ġlieda kontra t-terroriżmu u l-kriminalità transkonfinali (2), b’mod partikolari l-Artikolu 20 u l-Kapitolu 4 tal-Anness tagħha,
   Billi:

               (1)

               F’konformità mal-Protokoll dwar id-Dispożizzjonijiet Transitorji anness mat-Trattat dwar l-Unjoni Ewropea, mat-Trattat dwar il-Funzjonament tal-Unjoni Ewropea u mat-Trattat li jistabbilixxi l-Komunità Ewropea tal-Enerġija Atomika, l-effetti ġuridiċi tal-atti tal-istituzzjonijiet, il-korpi, l-uffiċċji u l-aġenziji tal-Unjoni adottati qabel id-dħul fis-seħħ tat-Trattat ta’ Lisbona huma ppreservati sakemm dawk l-atti jiġu mħassra, annullati jew emendati fl-implimentazzjoni tat-Trattati.

               (2)

               Għaldaqstant, l-Artikolu 25 tad-Deċiżjoni 2008/615/ĠAI huwa applikabbli u l-Kunsill għandu jiddeċiedi unanimament jekk l-Istati Membri implimentawx id-dispożizzjonijiet tal-Kapitolu 6 ta’ dik id-Deċiżjoni.

               (3)

               L-Artikolu 20 tad-Deċiżjoni 2008/616/ĠAI jipprevedi li d-deċiżjonijiet imsemmija fl-Artikolu 25(2) tad-Deċiżjoni 2008/615/ĠAI għandhom jittieħdu abbazi ta’ rapport ta’ evalwazzjoni bbażat fuq kwestjonarju. Fir-rigward tal-iskambju awtomatizzat ta’ data f’konformità mal-Kapitolu 2 tad-Deċiżjoni 2008/615/ĠAI, ir-rapport ta’ evalwazzjoni għandu jiġi bbażat fuq żjara ta’ evalwazzjoni u eżerċizzju pilota.

               (4)

               F’konformità mal-Kapitolu 4, punt 1.1, tal-Anness tad-Deċiżjoni 2008/616/ĠAI, il-kwestjonarju mfassal mill-Grupp ta’ Ħidma rilevanti tal-Kunsill jikkonċerna kull wieħed mill-iskambji awtomatizzati ta’ data u għandu jintwieġeb minn Stat Membru hekk kif huwa jemmen li jissodisfa l-prerekwiżiti għall-kondiviżjoni tad-data fil-kategorija rilevanti tad-data.

               (5)

               Franza kkompletat il-kwestjonarju dwar il-protezzjoni tad-data u l-kwestjonarju dwar l-iskambju ta’ data dattiloskopika.

               (6)

               Franza wettqet b’suċċess eżerċizzju pilota ma’ Spanja, il-Ġermanja u l-Lussemburgu.

               (7)

               Fi Franza saret żjara ta’ evalwazzjoni u ġie prodott rapport dwar iż-żjara ta’ evalwazzjoni mill-iskwadra ta’ evalwazzjoni Spanjola/Ġermaniża/Lussemburgiża u ntbagħat lill-Grupp ta’ Ħidma rilevanti tal-Kunsill.

               (8)

               Rapport ta’ evalwazzjoni ġenerali, li jagħti sintesi tar-riżultati tal-kwestjonarju, iż-żjara ta’ evalwazzjoni u l-eżerċizzju pilota dwar l-iskambju ta’ data dattiloskopika ġie ppreżentat lill-Kunsill,

         ADOTTA DIN ID-DEĊIŻJONI:
   Artikolu 1
   Għall-finijiet ta’ tfittxija awtomatizzata tad-data dattiloskopika, Franza implimentat bis-sħiħ id-dispożizzjonijiet ġenerali dwar il-protezzjoni tad-data tal-Kapitolu 6 tad-Deċiżjoni 2008/615/ĠAI u hija intitolata li tirċievi u tforni data personali skont l-Artikolu 9 ta’ dik id-Deċiżjoni mid-data tad-dħul fis-seħħ ta’ din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fil-Lussemburgu, id-9 ta’ Ġunju 2011.

            Għall-Kunsill

            Il-President

         PINTÉR S.

      (1)  ĠU L 210, 6.8.2008, p. 1.

      (2)  ĠU L 210, 6.8.2008, p. 12.


title: 2013/744/UE: Deċiżjoni tal-Kunsill tad- 9 ta’ Diċembru 2013 dwar l-iffirmar, f'isem l-Unjoni Ewropea, tal-Protokoll biex jiġi Eliminat il-Kummerċ Illeċitu tal-Prodotti tat-Tabakk għall-Konvenzjoni Qafas dwar il-Kontroll tat-Tabakk tal-Organizzazzjoni Dinjija tas-Saħħa, fir-rigward tad-dispożizzjonijiet tiegħu dwar l-obbligi relatati mal-kooperazzjoni ġudizzjarja f'materji kriminali, mad-definizzjoni ta' reati kriminali, u mal-kooperazzjoni tal-pulizija

text:
               12.12.2013

               MT

               Il-Ġurnal Uffiċjali tal-Unjoni Ewropea

               L 333/73

         DEĊIŻJONI TAL-KUNSILL
   tad-9 ta’ Diċembru 2013
   dwar l-iffirmar, f'isem l-Unjoni Ewropea, tal-Protokoll biex jiġi Eliminat il-Kummerċ Illeċitu tal-Prodotti tat-Tabakk għall-Konvenzjoni Qafas dwar il-Kontroll tat-Tabakk tal-Organizzazzjoni Dinjija tas-Saħħa, fir-rigward tad-dispożizzjonijiet tiegħu dwar l-obbligi relatati mal-kooperazzjoni ġudizzjarja f'materji kriminali, mad-definizzjoni ta' reati kriminali, u mal-kooperazzjoni tal-pulizija
   (2013/744/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 82(1), l-Artikolu 83 u l-Artikolu 87(2), flimkien mal-Artikolu 218(5) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Fit-22 ta’ Ottubru 1999, il-Kunsill awtorizza lill-Kummissjoni biex tinnegozja, fil-kuntest tal-Organizzazzjoni Dinjija tas-Saħħa (WHO), Konvenzjoni Qafas dwar il-Kontroll tat-Tabakk (FCTC) u protokolli relatati. Din l-awtorizzazzjoni kienet emendata mill-Kunsill fil-21 ta’ April 2001 u, fl-20 ta’ Diċembru 2007,fir-rigward tal-Protokoll biex jiġi Eliminat il-Kummerċ Illeċitu tal-Prodotti tat-Tabakk (“il-Protokoll”). In-negozjati tmexxew mill-Kummissjoni fit-termini tad-direttivi ta' negozjati adottati mill-Kunsill u ġew iffinalizzati b’suċċess bl-adozzjoni tal-Protokoll waqt il-ħames Konferenza tal-Partijiet għall-FCTC tad-WHO fit-12 ta’ Novembru 2012, f’Seoul, ir-Repubblika tal-Korea.

               (2)

               Il-konklużjoni tal-FCTC ġiet approvata f’isem il-Komunità permezz tad-Deċiżjoni tal-Kunsill 2004/513/KE (1), li hija kondizzjoni biex l-Unjoni Ewropea ssir Parti għall-Protokoll.

               (3)

               Il-Protokoll jirrappreżenta kontribut sinifikanti għall-isforzi internazzjonali biex jiġu eliminati l-forom kollha tal-kummerċ illeċitu tal-prodotti tat-tabakk, li jikkostitwixxi komponent essenzjali tal-kontroll tat-tabakk.

               (4)

               Il-Protokoll jistabbilixxi obbligi għall-partijiet kontraenti relatati mal-kooperazzjoni ġudizzjarja f'materji kriminali, mad-definizzjoni ta' reati kriminali, u mal-kooperazzjoni tal-pulizija. Bħala konsegwenza, din id-dispożizzjoni taqa' fil-kamp ta' applikazzjoni tat-Titolu V tat-Tielet Parti tat-Trattat dwar il-Funzjonament tal-Unjoni Ewropea.

               (5)

               Peress li l-Protokoll ikopri materji li jaqgħu taħt il-kompetenza tal-Unjoni, il-Protokoll għandu jiġi ffirmat f'isem l-Unjoni, soġġett għall-konklużjoni tiegħu f'data aktar tard.

               (6)

               Meta tiffirma t-Trattat, l-Unjoni mhux ser tkun qed teżerċita kompetenza kondiviża, għalhekk l-Istati Membri jżommu l-kompetenza tagħhom fl-oqsma koperti mit-Trattat li ma jaffettwawx regoli komuni u ma jibdlux il-kamp ta' applikazzjoni ta' tali regoli.

               (7)

               F'konformità mal-Artikoli 1 u 2 tal-Protokoll (Nru 21) dwar il-pożizzjoni tar-Renju Unit u tal-Irlanda, fir-rigward taż-Żona ta' Libertà, Sigurtà u Ġustizzja, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, u mingħajr preġudizzju għall-Artikolu 4 ta' dak il-Protokoll, dawn l-Istati Membri mhumiex qed jipparteċipaw fl-adozzjoni ta' din id-Direttiva, u mhumiex marbutin biha jew soġġetti għall-applikazzjoni tagħha.

               (8)

               F'konformità mal-Artikoli 1 u 2 tal-Protokoll (Nru 22) dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka mhix tieħu sehem fl-adozzjoni ta' din id-Deċiżjoni u mhix marbuta biha jew soġġetta għall-applikazzjoni tagħha.

               (9)

               Deċiżjoni separata (2) relatata mal-iffirmar, f'isem l-Unjoni, tal-Protokoll, bl-eċċezzjoni tad-dispożizzjonijiet tiegħu dwar l-obbligi relatati mal-kooperazzjoni ġudizzjarja f'materji kriminali, mad-definizzjoni ta' reati kriminali, u mal-kooperazzjoni tal-pulizija għandha tiġi adottata b'mod parallel għal din id-Deċiżjoni,

         ADOTTA DIN ID-DEĊIŻJONI:
   Artikolu 1
   L-iffirmar tal-Protokoll biex jiġi Eliminat il-Kummerċ Illeċitu tal-Prodotti tat-Tabakk għall-Konvenzjoni Qafas tad-WHO dwar il-Kontroll tat-Tabakk, fir-rigward tad-dispożizzjonijiet tiegħu dwar l-obbligi relatati mal-kooperazzjoni ġudizzjarja f'materji kriminali, mad-definizzjoni ta' reati kriminali, u mal-kooperazzjoni tal-pulizija, hu b'dan awtorizzat soġġett għall-konklużjoni tal-Protokoll imsemmi (3).
   Artikolu 2
   Il-President tal-Kunsill huwa b’dan awtorizzat li jinnomina l-persuna jew persuni bis-setgħa li jiffirma(w) il-Protokoll f’isem l-Unjoni fir-rigward tad-dispożizzjonijiet tiegħu dwar l-obbligi relatati mal-kooperazzjoni ġudizzjarja f'materji kriminali, mad-definizzjoni ta' reati kriminali u mal-kooperazzjoni tal-pulizija.
   Artikolu 3
   Din id-Deċiżjoni għandha tidħol fis-seħħ fil-jum ta' wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, id-9 ta’ Diċembru 2013.

            Għall-Kunsill

            Il-President

         A. PABEDINSKIENĖ

      (1)  Deċiżjoni tal-Kunsill 2004/513/KE tat-2 ta’ Ġunju 2004 dwar il-konklużjoni tal-Konvenzjoni Qafas tal-Organizzazzjoni Dinjija tas-Saħħa dwar il-Kontroll tat-Tabakk (ĠU L 213, 15.6.2004, p. 8).

      (2)  Deċiżjoni tal-Kunsill 2013/745/UE tad-9 ta' Diċembru 2013 dwar l-iffirmar, f'isem l-Unjoni Ewropea, tal-Protokoll biex jiġi Eliminat il-Kummerċ Illeċitu tal-Prodotti tat-Tabakk fil-Konvenzjoni Qafas dwar il-Kontroll tat-Tabakk tal-Organizzazzjoni Dinjija tas-Saħħa, bl-eċċezzjoni tad-dispożizzjonijiet tiegħu dwar l-obbligi relatati mal-kooperazzjoni ġudizzjarja f'materji kriminali, mad-definizzjoni ta' reati kriminali, u mal-kooperazzjoni tal-pulizija (Ara paġna 75 ta’ dan il-Ġurnal Uffiċjali).

      (3)  It-test tal-Protokoll ser jiġi ppubblikat flimkien mad-deċiżjoni dwar il-konklużjoni tiegħu.


title: Deċiżjoni tal-Kunsill (UE) 2015/190 tal- 5 ta' Frar 2015 li taħtar il-membri u membri supplenti tal-Kumitat tar-Reġjuni għall-perijodu mis- 26 ta' Jannar 2015 sal- 25 ta' Jannar 2020

text:
               7.2.2015

               MT

               Il-Ġurnal Uffiċjali tal-Unjoni Ewropea

               L 31/25

         DEĊIŻJONI TAL-KUNSILL (UE) 2015/190
   tal-5 ta' Frar 2015
   li taħtar il-membri u membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 300(3) u l-Artikolu 305 tiegħu,
   Wara li kkunsidra d-Deċiżjoni tal-Kunsill 2014/930/UE tas-16 ta' Diċembru 2014 li tiddetermina l-kompożizzjoni tal-Kumitat tar-Reġjuni (1),
   Wara li kkunsidra l-proposti li saru minn kull Stat Membru,
   Billi:

               (1)

               L-Artikolu 300(3) tat-Trattat jeħtieġ li membri jew membri supplenti tal-Kumitat tar-Reġjuni, minbarra li jkunu rappreżentanti ta' korpi reġjonali jew lokali, jew ikollhom mandat elettorali ta' awtorità reġjonali jew lokali jew ikunu politikament responsabbli quddiem assemblea eletta.

               (2)

               L-Artikolu 305 tat-Trattat jipprevedi li l-membri tal-Kumitat tar-Reġjuni u numru ugwali ta' membri supplenti jinħatru mill-Kunsill għal ħames snin skont il-proposti magħmula minn kull Stat Membru.

               (3)

               Ladarba l-mandat tal-membri u l-membri supplenti tal-Kumitat tar-Reġjuni skada fil-25 ta' Jannar 2015, kien jeħtieġ li jinħatru membri u membri supplenti ġodda.

               (4)

               Fis-26 ta' Jannar 2015, il-Kunsill adotta d-Deċiżjoni (UE) Nru 2015/116 (2) biex ħatar il-membri u l-membri supplenti proposti mill-Gvernijiet tal-Belġju, tal-Bulgarija, tar-Repubblika Ċeka, tad-Danimarka, tal-Estonja, tal-Irlanda, tal-Greċja, ta' Spanja, ta' Franza, tal-Kroazja, tal-Italja, ta' Ċipru, tal-Latvja, tal-Litwanja, tal-Lussemburgu, tal-Ungerija, ta' Malta, tal-Pajjiżi l-Baxxi, tal-Awstrija, tal-Portugall, tar-Rumanija, tas-Slovenja, tas-Slovakkja, tal-Finlandja, u tal-Isvezja, 23 membru u 23 membru supplenti proposti mill-Gvern Ġermaniż u 18-il membru u 16-il membru supplenti proposti mill-Gvern Pollakk għall-perjodu mis-26 ta' Jannar 2015 sal-25 ta' Jannar 2020. Il-membri u l-membri s upplenti li n-nomini tagħhom ma ġewx ikkomunikati lill-Kunsill sat-22 ta' Jannar 2015 ma setgħux jiġu inklużi fid-Deċiżjoni (UE) Nru 2015/116.

               (5)

               Fit-2 ta' Frar 2015 u fit-3 ta' Frar 2015, il-lista tal-membri u l-membri supplenti proposta mill-Gvern tar-Renju Unit kif ukoll il-lista li fiha membru wieħed u membru supplenti wieħed proposti mill-Gvern Ġermaniż ġew ippreżentati lill-Kunsill. Dawk il-membri u l-membri supplenti għandhom jinħatru għall-istess perjodu mis-26 ta' Jannar 2015 sal-25 ta' Jannar 2020 bħala l-membri u s-supplenti maħtura mid-Deċiżjoni (UE) Nru 2015/116. Din id-Deċiżjoni għandha għalhekk tapplika retroattivament mis-26 ta' Jannar 2015. It-tielet Deċiżjoni li taħtar il-membri u l-membri supplenti li jifdal tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 ser tkun adottata aktar tard,

         ADOTTA DIN ID-DEĊIŻJONI:
   Artikolu 1
   Dawn li ġejjin huma b'dan maħtura membri tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020:

               —

               bħala membri, il-persuni elenkati minn kull Stat Membru fl-Anness I;

               —

               bħala membri supplenti, il-persuni elenkati minn kull Stat Membru fl-Anness II.

         Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.
   Hija għandha ssir effettiva fis-26 ta' Jannar 2015.

      Magħmul fi Brussell, il-5 ta' Frar 2015.

            Għall-Kunsill

            Il-President

         E. RINKĒVIČS

      (1)  ĠU L 365, 19.12.2014, p. 143.

      (2)  Deċiżjoni tal-Kunsill (UE) Nru 2015/116 tas-26 ta' Jannar 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 20, 27.1.2015, p. 42).

      ANNESS I

         ПРИЛОЖЕНИЕ I — ANEXO I — PŘÍLOHA I — BILAG I — ANHANG I — I LISA — ΠΑΡΑΡΤΗΜΑ Ι — ANNEX I — ANNEXE I — PRILOG I — ALLEGATO I — I PIELIKUMS — I PRIEDAS — I. MELLÉKLET — ANNESS I — BIJLAGE I — ZAŁĄCZNIK I — ANEXO I — ANEXA I — PRÍLOHA I — PRILOGA I — LIITE I — BILAGA I

         Членове/Miembros/Členové/Medlemmer/Mitglieder/Liikmed/Μέλη/Members/Membres/Članovi/Membri/Locekļi/Nariai/Tagok/Membri/Leden/Członkowie/Membros/Membri/Členovia/Člani/Jäsenet/Ledamöter

      DEUTSCHLAND
      Frau Marion WALSMANN
      Mitglied des Thüringer Landtags
      UNITED KINGDOM

                  Cllr Stephen ALAMBRITIS
                  Leader of London Borough of Merton

                  Mr Michael ANTONIW
                  Assembly Member for Pontypridd

                  Cllr Sir Albert BORE
                  Member of Birmingham City Council

                  Cllr Robert Charles BRIGHT
                  Leader of Newport City Council

                  Cllr Anthony Gerard BUCHANAN
                  Councillor East Renfrewshire Council

                  Cllr Joseph COONEY
                  Leader of Pendle Council

                  Cllr Andrew Varah COOPER
                  Member of Kirklees Council

                  Cllr Trevor CUMMINGS
                  Member of Ards Borough Council

                  Jeremy Roger EVANS
                  Assembly Member Greater London Authority

                  Ms Megan FEARON
                  Member of the Northern Ireland Assembly

                  Ms Patricia Josephine FERGUSON
                  Constituency member for Glasgow Maryhill & Springburn

                  Cllr Robert Ian Neilson GORDON
                  Member of Hertfordshire Council

                  Cllr Judith HUGHES
                  Member of Kirklees Council

                  Cllr Gordon Charles KEYMER
                  Leader of Tandridge District Council

                  Cllr Margaret Ann LISHMAN
                  Member of Burnley Council

                  Cllr Cormack MCCHORD
                  Councillor for Stirling

                  Mr William Stewart MAXWELL
                  MSP for West of Scotland

                  Cllr Kevin PEEL
                  Member of Manchester City Council

                  Cllr Dorothy SHARPE
                  Member of East Riding of Yorkshire Council

                  Cllr Jill SHORTLAND
                  Member of Somerset Council

                  Cllr Harvey SIGGS
                  Member of Mendip Council

                  Cllr Judith Anne WALLACE
                  Member of North Tyneside Council

                  Cllr Paul WATSON
                  Leader, Sunderland Council

                  Cllr Emily WESTLEY
                  Member of Hastings Council

      ANNESS II

         ПРИЛОЖЕНИЕ II — ANEXO II — PŘÍLOHA II — BILAG II — ANHANG II — II LISA — ΠΑΡΑΡΤΗΜΑ IΙ — ANNEX II — ANNEXE II — PRILOG II — ALLEGATO II — II PIELIKUMS — II PRIEDAS — II. MELLÉKLET — ANNESS II — BIJLAGE II — ZAŁĄCZNIK II — ANEXO II — ANEXA II — PRÍLOHA II — PRILOGA II — LIITE II — BILAGA II

         Заместник-членове/Suplentes/Náhradníci/Suppleanter/Stellvertreter/Asendusliikmed/Αναπληρωτές/Alternate members/Suppléants/Zamjenici članova/Supplenti/Aizstājēji/Pakaitiniai nariai/Póttagok/Membri Supplenti/Plaatsvervangers/Zastępcy członków/Suplentes/Supleanți/Náhradníci/Nadomestni člani/Varajäsenet/Suppleanter

      DEUTSCHLAND
      Frau Dorothea MARX
      Mitglied des Thüringer Landtags
      UNITED KINGDOM

                  Cllr Sanchia ALASIA
                  Member of London Borough of Barking & Dagenham

                  Jennette ARNOLD
                  Assembly Member Greater London Authority

                  Cllr Shurma BATSON
                  Member of Stevenage Council

                  Cllr Zahid Mehmood CHAUHAN
                  Member of Oldham Council

                  Cllr John Paul FINDLOW
                  Member of Cheshire East Council

                  Cllr Gillian FORD
                  Member of London Borough of Havering

                  Cllr Barbara GRANT
                  East Renfrewshire Council

                  Cllr Suzanne Ellen GROCOTT
                  Member of London Borough of Merton

                  Cllr Arnold HATCH
                  Member of Craigavon Borough Council

                  Cllr Doreen HUDDART
                  Member of Newcastle City Council

                  Cllr Ronald Arvon HUGHES
                  Member of Conwy County Borough Council

                  Mr James Robert HUME
                  Regional List member for South of Scotland

                  Cllr Imran HUSSAIN
                  Member of Bradford Council

                  Cllr Geoffrey KNIGHT
                  Member of Lancaster Council

                  Sir James Angus Rhoderick MCGRIGOR
                  Regional List Member for the Highlands and Islands

                  Mr Fearghal MCKINNEY
                  Member of the Northern Ireland Assembly

                  Cllr Robert John PRICE
                  Leader of Oxford Council

                  Cllr Gary ROBINSON
                  Leader Shetland Islands Council

                  Cllr Linda ROBINSON
                  Member of Wychavon Council

                  Cllr Sarah Elizabeth RUSSELL
                  Member of Derby Council

                  Cllr David SHAKESPEARE
                  Member of Wycombe Council

                  Rhodri Glyn THOMAS
                  Assembly Member for Carmarthen East and Dinefwr

                  Cllr Kay TWITCHEN
                  Member of Essex County Council

                  Cllr Martin John Beresford VEAL
                  Chairman, Bath & North East Somerset Council


title: Deċiżjoni tal-Kumitat politiku u ta’ sigurtà EUSEC/1/2008 tat- 12 ta’ Frar 2008 dwar il-ħatra tal-Kap ta’ Missjoni għall-missjoni ta’ konsulenza u assistenza ta’ l-Unjoni Ewropea għar-riforma tas-settur tas-sigurtà fir-Repubblika Demokratika tal-Kongo (EUSEC RD Congo)

text:
               29.2.2008

               MT

               Il-Ġurnal Uffiċjali ta’ l-Unjoni Ewropea

               L 56/63

         DEĊIŻJONI TAL-KUMITAT POLITIKU U TA’ SIGURTÀ EUSEC/1/2008
   tat-12 ta’ Frar 2008
   dwar il-ħatra tal-Kap ta’ Missjoni għall-missjoni ta’ konsulenza u assistenza ta’ l-Unjoni Ewropea għar-riforma tas-settur tas-sigurtà fir-Repubblika Demokratika tal-Kongo (EUSEC RD Congo)
   (2008/171/PESK)
   IL-KUMITAT POLITIKU U TA’ SIGURTÀ,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 25(3) tiegħu,
   Wara li kkunsidra l-Azzjoni Konġunta tal-Kunsill 2007/406/PESK tat-12 ta’ Ġunju 2007 dwar il-missjoni ta’ konsulenza u assistenza ta’ l-Unjoni Ewropea għar-riforma tas-settur tas-sigurtà fir-Repubblika Demokratika tal-Kongo (EUSEC RD Congo) (1), u b’mod partikolari l-Artikolu 8 tiegħu,
   Billi:

               (1)

               Skond l-Artikolu 8 ta’ l-Azzjoni Konġunta 2007/406/PESK il-Kunsill awtorizza lill-Kumitat Politiku u ta’ Sigurtà (KPS) biex jieħu deċiżjonijiet sussegwenti dwar il-ħatra tal-Kap tal-Missjoni.

               (2)

               Skond l-Artikolu 5 ta’ l-Azzjoni Konġunta 2007/406/PESK, Pierre Michel JOANA nħatar Kap tal-Missjoni għall-missjoni ta’ konsulenza u assistenza ta’ l-Unjoni Ewropea għar-riforma tas-settur tas-sigurtà fir-Repubblika Demokratika tal-Kongo.

               (3)

               Fid-19 ta’ Diċembru 2007 Pierre Michel JOANA ppreżenta r-riżenja tiegħu minn Kap tal-Missjoni.

               (4)

               Is-Segretarju Ġenerali/Rappreżentant Għoli ippropona l-ħatra ta’ Michel SIDO bħala Kap tal-Missjoni ġdid għall-missjoni ta’ konsulenza u assistenza ta’ l-Unjoni Ewropea għar-riforma tas-settur tas-sigurtà fir-Repubblika Demokratika tal-Kongo,

         IDDEĊIEDA KIF ĠEJ:
   Artikolu 1
   Michel SIDO huwa b’dan maħtur Kap tal-Missjoni għall-missjoni ta’ konsulenza u assistenza ta’ l-Unjoni Ewropea għar-riforma fil-qasam tas-sigurtà fir-Repubblika Demokratika tal-Kongo.
   Artikolu 2
   Din id-Deċiżjoni għandha jkollha effett fl-1 ta’ Marzu 2008.

      Magħmula fi Brussell, 12 ta’ Frar 2008.

            Għall-Kumitat Politiku u ta’ Sigurtà

            Il-President

         M. IPAVIC

      (1)  ĠU L 151, 13.6.2007, p. 52.


title: Deċiżjoni tal-Kunsill (UE) 2016/2234 tal-21 ta' Novembru 2016 dwar l-iffirmar, f'isem l-Unjoni, tal-Ftehim ta' Kooperazzjoni bejn l-Unjoni Ewropea u l-Aġenzija għas-Sigurtà tan-Navigazzjoni bl-Ajru fl-Afrika u f'Madagascar (ASECNA) dwar l-iżvilupp tar-radjunavigazzjoni bis-satellita u l-provvista ta' servizzi relatati fiż-żona ta' kompetenza tal-ASECNA għall-benefiċċju tal-avjazzjoni ċivili

text:
               13.12.2016

               MT

               Il-Ġurnal Uffiċjali tal-Unjoni Ewropea

               L 337/1

         DEĊIŻJONI TAL-KUNSILL (UE) 2016/2234
   tal-21 ta' Novembru 2016
   dwar l-iffirmar, f'isem l-Unjoni, tal-Ftehim ta' Kooperazzjoni bejn l-Unjoni Ewropea u l-Aġenzija għas-Sigurtà tan-Navigazzjoni bl-Ajru fl-Afrika u f'Madagascar (ASECNA) dwar l-iżvilupp tar-radjunavigazzjoni bis-satellita u l-provvista ta' servizzi relatati fiż-żona ta' kompetenza tal-ASECNA għall-benefiċċju tal-avjazzjoni ċivili
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 172, flimkien mal-Artikolu 218(5) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Fil-25 ta' Settembru 2014, il-Kunsill awtorizza lill-Kummissjoni biex tinnegozja, f'isem l-Unjoni, ftehim internazzjonali mal-Aġenzija għas-Sigurtà tan-Navigazzjoni bl-Ajru fl-Afrika u f'Madagascar li jistabbilixxi l-kundizzjonijiet tal-provvista ta' servizz ta' awmentazzjoni bis-satellita (SBAS) fl-Afrika abbażi tal-programm Ewropew ta' radjunavigazzjoni bis-satellita EGNOS.

               (2)

               Wara dawn in-negozjati, il-Ftehim ta' Kooperazzjoni bejn l-Unjoni Ewropea u l-Aġenzija għas-Sigurtà tan-Navigazzjoni bl-Ajru fl-Afrika u f'Madagascar (ASECNA) dwar l-iżvilupp tar-radjunavigazzjoni bis-satellita u l-provvista ta' servizzi relatati fiż-żona ta' kompetenza tal-ASECNA għall-benefiċċju tal-avjazzjoni ċivili (il-“Ftehim”) ġie ffirmat fit-12 ta' Mejju 2016.

               (3)

               Jenħtieġ li l-Ftehim jiġi ffirmat,

         ADOTTA DIN ID-DEĊIŻJONI:
   Artikolu 1
   L-iffirmar, f'isem l-Unjoni tal-Ftehim ta' Kooperazzjoni bejn l-Unjoni Ewropea u l-Aġenzija għas-Sigurtà tan-Navigazzjoni bl-Ajru fl-Afrika u f'Madagascar (ASECNA) dwar l-iżvilupp tar-radjunavigazzjoni bis-satellita u l-provvista ta' servizzi relatati fiż-żona ta' kompetenza tal-ASECNA għall-benefiċċju tal-avjazzjoni ċivili huwa awtorizzat.
   Artikolu 2
   Il-President tal-Kunsill huwa b'dan awtorizzat li jaħtar lill-persuna jew persuni bis-setgħa li jiffirmaw il-Ftehim f'isem l-Unjoni, soġġett għall-konklużjoni tiegħu.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, il-21 ta' Novembru 2016.

            Għall-Kunsill

            Il-President

         P. PLAVČAN


title: Deċiżjoni (UE) 2016/1591 tal-Parlament Ewropew tat-28 ta’ April 2016 dwar il-kwittanza għall-implimentazzjoni tal-baġit tal-Impriża Konġunta tal-Inizjattiva tal-Mediċini Innovattivi 2 (li qabel kienet tissejjaħ l-Impriża Konġunta għall-implimentazzjoni tal-Inizjattiva Teknoloġika Konġunta dwar il-Mediċini Innovattivi) għas-sena finanzjarja 2014

text:
               14.9.2016

               MT

               Il-Ġurnal Uffiċjali tal-Unjoni Ewropea

               L 246/411

         DEĊIŻJONI (UE) 2016/1591 TAL-PARLAMENT EWROPEW
   tat-28 ta’ April 2016
   dwar il-kwittanza għall-implimentazzjoni tal-baġit tal-Impriża Konġunta tal-Inizjattiva tal-Mediċini Innovattivi 2 (li qabel kienet tissejjaħ l-Impriża Konġunta għall-implimentazzjoni tal-Inizjattiva Teknoloġika Konġunta dwar il-Mediċini Innovattivi) għas-sena finanzjarja 2014
   IL-PARLAMENT EWROPEW,

               —

               wara li kkunsidra l-kontijiet annwali finali tal-Impriża Konġunta tal-Inizjattiva tal-Mediċini Innovattivi 2 (li qabel kienet tissejjaħ l-Impriża Konġunta għall-implimentazzjoni tal-Inizjattiva Teknoloġika Konġunta dwar il-Mediċini Innovattivi) għas-sena finanzjarja 2014,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta tal-Inizjattiva tal-Mediċini Innovattivi għas-sena finanzjarja 2014, flimkien mar-risposti tal-Impriża Konġunta (1),

               —

               wara li kkunsidra d-dikjarazzjoni ta’ assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta’ bażi, ipprovduta mill-Qorti tal-Awdituri għas-sena finanzjarja 2014 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tat-12 ta’ Frar 2016 dwar il-kwittanza li għandha tingħata lill-Impriża Konġunta fir-rigward tal-implimentazzjoni tal-baġit għas-sena finanzjarja 2014 (05587/2016 — C8-0056/2016),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 209 tiegħu,

               —

               wara li kkunsidra r-Regolament tal-Kunsill (KE) Nru 73/2008 tal-20 ta’ Diċembru 2007 li jistabbilixxi l-Impriża Konġunta għall-Inizjattiva Teknoloġika Konġunta dwar il-Mediċini Innovattivi (4),

               —

               wara li kkunsidra Regolament tal-Kunsill (UE) Nru 557/2014 tas-6 ta’ Mejju 2014 li jistabbilixxi Impriża Konġunta tal-Inizjattiva tal-Mediċini Innovattivi 2 (5), u b’mod partikolari l-Artikolu 1(2) u 12 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (6),

               —

               wara li kkunsidra r-Regolament ta’ Delega tal-Kummissjoni (UE) Nru 110/2014 tat-30 ta’ Settembru 2013 dwar il-Mudell tar-Regolament Finanzjarju għal korpi ta’ sħubija pubblika-privata msemmija fl-Artikolu 209 tar-Regolament (UE, Euratom) Nru 966/2012 tal-Parlament Ewropew u tal-Kunsill (7),

               —

               wara li kkunsidra l-Artikolu 94 u l-Anness V tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A8-0081/2016),

               1.

               Jagħti l-kwittanza lid-Direttur Eżekuttiv tal-Impriża Konġunta tal-Inizjattiva tal-Mediċini Innovattivi 2 (li qabel kienet tissejjaħ l-Impriża Konġunta għall-implimentazzjoni tal-Inizjattiva Teknoloġika Konġunta dwar il-Mediċini Innovattivi) għall-implimentazzjoni tal-baġit tal-Impriża Konġunta għas-sena finanzjarja 2014;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hija parti integrali minnha, lid-Direttur Eżekuttiv tal-Impriża Konġunta tal-Inizjattiva tal-Mediċini Innovattivi 2 (li qabel kienet tissejjaħ l-Impriża Konġunta għall-implimentazzjoni tal-Inizjattiva Teknoloġika Konġunta dwar il-Mediċini Innovattivi), lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 422, 17.12.2015, p. 61.

      (2)  ĠU C 422, 17.12.2015, p. 62.

      (3)  ĠU L 298, 26.10.2012, p. 1.

      (4)  ĠU L 30, 4.2.2008, p. 38.

      (5)  ĠU L 169, 7.6.2014, p. 54.

      (6)  ĠU L 357, 31.12.2002, p. 72.

      (7)  ĠU L 38, 7.2.2014, p. 2.